
11am – Croacia vs Belgica 


11am – Canada vs Maroco 


3pm – Hapon vs Spaña 


3pm – Costa Rica vs Alemania 


PRIJS LECHUGA 
ROMAINE A HERA 
CAUSA ATACA 
DI CURASON 
CERCA CLIENTE 


ADAPTACION POSITIVO 
DEN TARIFA DI APORTE 
FINANCIERO PA CUIDO 
MEDICO DEN EXTERIOR 


HOMBER LIKIDA 
NA TANKI NA SAVANETA 

F 
raccion di AVP den Parlamento di Aruba a entrega un 
peticion pa un reunion publico (openbare bijeenkomst) 
cu gremionan sindical, comercial y ATA pa asina atende cu e 
tema di e cambionan fiscal presenta pa Gobierno. Ayera Go- 
bierno a presenta na Parlamento di Aruba un pakete di me- 
dida, disfrasa na reforma fiscal pa e ana 2023. Pa anja 2023 
nos comunidad lo wordo sacudi cu un pakete di medida, cu 
lo bay tin un impacto negativo den tur sector di nos comuni- 
dad. E perspectiva socio-economico pa e aña 2023 a wordo 
ainda mas empeora cu e anuncio di e cambionan fiscal cu ta 
condena nos comunidad na un calidad di bida inferior. 


Pa Fraccion di AVP e ta preocupante y inaceptabel cu 
Gobierno sosteni pa Fraccion di MEP-RAIZ den parlamento, 
tin e intencion pa aproba e pakete di medida aki, sin duna 
oido na e preocupacionnan di e tur esnan cu directamente 
ta bay wordo afecta cu e introduccion di e cambionan fiscal 
pa e aña 2023. Nos ciudadanonan, comercio y nos unico 
pilar economico cu nos ta depende ariba, cual ta turismo lo 
mester enfrenta medidanan devastador, manera entre otro e 
aumento drastico di BBO. 


Ademas Fraccion di AVP a tuma nota di e consehonan devas- 
tador di Raad van Advies ariba e cambionan fiscal proponi pa 
Gobierno. Raad van Advies ta expresa preocupacion grandi 
pa e impacto negativo cu e cambionan proponi lo tin riba 
economia di Aruba y e calidad di bida den nos comunidad. 


Gobierno ta scoge pa ignora cu turismo ta nos unico pilar 
economico y como tal ta di vital importancia pa Aruba. 
Gobierno ta propone medidanan cu por tin consecuencia 
devastador pa posicion strategico di Aruba riba area di 
turismo: e medidanan proponi lo afecta e animo di inversion 
y specialmente e animo pa cu mantencion y renobacion di 
hotel. Cu otro palabra e medidanan lo stimula deterioracion 
di nos producto turistico. Banda di esey Gobierno kier kita 
placa di ATA, cu lo debilita e mercadeo di e producto Aruba. 
Comosifuera poco e belastingplan aki lo aumenta gastonan 
pa turista, creando un Aruba hopi mas caro pa e turista. 


Gobierno ta scoge pa ignora su responsabilidad pa cu un 
situacion social-economico stabil. Cambionan fiscal dirigi 
riba comercio lo aumenta inflacion mas ainda y lo afecta 
e clima di inversion na Aruba cu lo stanca crecemento di 
nos economia. Aumento di impuesto lo aumenta costo di 
bida y na mes momento disminui e poder di compra di nos 
ciudadania. E resultado ta cu lo empeora e empobrecimento 
alarmante na Aruba. 


E falta di consideracion cu gobierno ta demostra cu bien- 
estar publico ta escandaloso y sin precedente. Pa e moti- 
bonan aki fraccion di AVP ta hasi un peticion pa yama un 
reunion publico cu caracter di urgencia cu FTA, SEPPA, STT, 
SIWA, SADA, CAMARA DI COMERCIO, Comerciantenan Unie, 
SNBA, ATTIA, AHATA, ATA, RESTAURANT ASSOCIATION, 
TIMESHARE ASSOCIATION y demas gremionan sindical, 
comercial. 


Lider di Fraccion di AVP, mr. Mike Eman a pone tambe riba su 
pagina social con alarmante e situacion ta. 


“Nos a caba di bataya den Parlamento cu fraccion di MEP/ 
RAIZ cu kier bulldoze leynan di belasting (aumento di BBO y 
mas) cu consecuencia devastador pa pueblo, empresanan y 
turismo. Fraccion di AVP y MAS a exigi pa scucha gremionan 
sindical, comercial y ATA publicamente (openbare bijeen- 
komst), pero fraccion di MEP/RAIZ kier tene tur cos tras 
di portanan cera. Raad van Advies ta alerta pa efectonan 
negativo pa economia, pobresa y daño grandi na 2023 cu 
cambionan fiscal”, Eman a comparti riba su pagina social. 


Fraccion di AVP ta exigi Gobierno: 


Scucha gremionan riba pakete di medida 


“ 


” 

A 
wendia pa bo bay un supermercado bo mester ta un persona bon 
di salud. Sino e prijsnan cu tin awendia ta capaz di duna un ataca 
di curason manera cu a sosode cu un cliente ayera. 


E señora ta custumbra di cumpra lechuga romaine pa su consumo 
personal y ta paga ultimo tempo 16 florin pa un saco. 
Ayera el a hera cay manera condorito ora cu el a saca man pa cumpra 
un paki di lechuga romaine. Di 16 florin e lechuga a bula te na casi 45 
florin. 


E señora a conta cu e lo mester bira manera un coneu y come lechuga 
so pa mas cu un siman, si esaki yega. 
Y manera por mira riba e foto, e producto no ta ni fresco mas. 


E pregunta ta: 
Con e ciudadanonan por sobrevivi cu e prijsnan di awendia. 


Prijs Lechuga Romaine 
a hera causa ataca di 
curason cerca cliente 


D 
iaranson anochi pa 8’or polis a 
wordo informa cu habitante/nan 
scucha un zonido duro parecido na un 
tiro. Esaki tawata den area di e tanki na 
Savaneta. Ora nan a bay controla a bin 
topa cu un homber cu a caba di wor- 
do tira, esaki tawata altura di su bari- 
ca. Polisnan cu a yega mesora a pidi pa 
ambulance y cu urgencia. 


E homber a logra papia y conta nan 
kico a pasa. E la conta y a menciona 
e nomber di e persona y e auto, cu 
ta un Mark X color blanco. E victima 
mes tawata den e auto y bayendo pa 
e tanki e la bula abou y ta wordo tira. 
Dos ambulance a presenta na e sitio pa 
e caso serio aki. 
Tur departamento concerni a wordo 
poni na altura pa asina cuminsa e 
investigacion y tambe localisa y detene 
e otro tresnan cu tawata den e auto y 
esun cu a tira cu ta un conoci di polis. 


E la yega Hospital den un situacion 
critico  y pa 9:07pm dokter Duyzer ta 
constata fayecimento di e homber Eddy 
Rincon Bravo naci na Colombia dia 11 
juni 2003. 


Cuerpo Policial Aruba y AWEMainta 
ta manda palabra di condolencia n’e 
famia di e fayecido. 


E caso serio aki ta bou investigacion 
pa departamento di recherche di San 
Nicolas kende conhuntamente cu polis 
tecnico lo mester bay investiga e caso 
aki. 


» Mester menciona cu esaki ta di dos 
asesinato pa aña 2022. E prome a tuma 
lugar na Zeewijk y awor cerca di tanki 
di Savaneta. 


Homber likida na tanki na Savaneta 

C 
ada paso padilanti ta hiba Horacio Oduber Hospital mas 
cerca di nan meta, pa ta e miho centro di cuido den nos 
region. Na aña 2011 a lanta e comision di siguridad di re- 
medi pa supervisa y mehora servicio di medicacion den Hos- 
pital. Recientemente tambe a lansa un otro logro grandi den 
dicho trayecto, esta un proceso completamente automatisa 
pa receta remedi na pashentnan interna den hospital. 


Un eror chikito na cualkier momento durante e proceso di 
duna remedi por causa daño na e pashent. “Esaki por sosode 
den cualkier etapa, sea for di ora cu e dokter prescribi e 
remedi, e proceso na botica, of na entrega n’e pashent, na 
momento cu e pashent hay’e of tum’e n’e ora corecto y cu 
e dosis corecto y n’e manera corecto,” segun hospitalist, 
Shailing Jacobs. 


Erornan cometi di banda Hospital ta locual e comision aki 
ta haci nan maximo esfuerso pa evita. Esaki ta un problema 
mundialmente conoci y desde aña 2011 HOH ta conta cu 
un Commissie Medicatieveiligheid, esta comision di sigur- 
idad di remedi, cu ta atende primordialmente cu siguridad 
di remedi. Nan ta promove y monitor e proceso di remedi 
prescribi na e pashent cu ta interna den hospital. E comision 
t’ey pa señala problema y pa reduci y evita erornan cu por 
sosode den e proceso relaciona cu dunamento di remedi. 


E aña aki Hospital a traha hopi duro pa sigui desaroya y siña 
traha cu e sistema EVS (Elektronisch Voorschrijfsysteem), 
esta prescribi remedi electronicamente. Jacomien Aleman, 
Ziekenhuisapotheker, a sigura cu e sistema aki realmente ta 
minimalisa e riesgo di eror ora di duna remedi. No solamente 
pasobra e nursenan y e trahadonan den apotheek di HOH no 
tur ora por lesa bon loke e dokter ta prescribi manualmente, 
sino tambe pasobra e sistema tin cierto remedi cu ta ser 
uza frecuentemente, hinca den e sistema como standard. 
Esaki ta haci’e mas facil p’e dokter scoge e dosis corecto y e 
frecuencia corecto. 


Ademas, loke ta cumbini mas cu antes ta cu e nurse y e 
dokter encarga cu e pashent semper por check e historia 
di remedi di e pashent. Nan por login den e sistema pa mira 
kico e pashent ta uza y kico el a yega di uza den pasado. Por 
ultimo, e sistema ta adverti automaticamente den caso cu 
remedinan no por wordo prescribi hunto, pues cu por haya 
un contra indicacion, esta cu e remedinan no por bay cu 
otro. Ya caba akinan un eror ta wordo evita. Banda di haya 
un advertencia mesora, e dokter tambe lo haya un aviso si e 


pashent tin problema di por ehempel riñon. Den e caso aki 
e sistema mes ta duna conseho pa ahusta e dosis di remedi. 
Pues un inversion den un sistema cu tin tremendo balor pa 
nos hospital y pashentnan. 


Adicionalmente a crea un grupo di nurse bou di e nomber 
“VAMP”(Verpleegkundigen met Aandachtsgebied Medicatie 
Pool), cu e tarea di pone extra atencion na partimento di 
remedi riba piso. Segun Zorgmanager, Esther Mennen, “un 
di e meta di e comision aki ta pa siña di otro. Den caso di un 
eror, ta coregi esaki, discuti esaki mesora cu otro p’asina por 
siña di dje y cada bes mehora mas ainda. E grupo aki ta haya 
extra educacion tambe tocante reme 
di.” 
E grupo di VAMP ta cay bao di e comision di siguridad di 
remedi. Esaki ta haci cu ta mas facil y directo pa haya sa 
tocante regla nobo y siña coleganan di esaki. Tambe di otro 
banda nan ta señala problema of cierto issue cu remedi riba 
piso y por notifica e comision di esaki. Pues, di tur dos banda 
por tin conseho y asina keda mehora servicio n’e pashent. 


Cu e comision, e grupo di nurse y e sistema moderno aki 
Hospital ta continua nan esfuersonan pa adapta nan maneho 
pa progresa y hisa calidad di servicio y cuido na pashent. 


Comision siguridad di remedi ta sigui monitor y 
encurasha uzo di e sistema electronico 


Ta esencial pa keda supervisa e procedura y ehecutacion di duna medicamento 

A 
ZV den un publicacion ta menciona cu e crisis di cov- 
id-19 a causa un impacto mucho mas grandi di loke nos 
tur por a premira. Mundo henter incluyendo Aruba a con- 
oce un ‘normal’ nobo. E tempo aya, OE AZV a hay’e ta anali- 
sa diferente scenario y instrumento cu por wordo introduci 
pa asina yega na e recorte cu a wordo pidi. Sin embargo, OE 
AZV a haya semper importante pa purba mantene e cuido 
medico mas intacto cu ta posibel y te unda cu por. 


Tabata riba 15 di juni 2020 cu OE AZV a anuncia un cambio 
relativamente grandi dentro di su maneho pa loke ta trata 
cuido medico den exterior. 


Aki ta unda OE AZV mester a: 
• Baha e aporte financiero (esta e daggeldvergoeding) pa e 
asegurado di 13 aña bay ariba cu no ta interna den hospital 
y haci esaki $10 pa dia pa Colombia, Corsou of Merca of 
€10 pa dia pa Hulanda, y pa asegurado di 4 pa 12 aña $5 pa 
dia pa Colombia, Corsou of Merca y €5 pa dia pa Hulanda. 


• Kita e aporte financiero pa e acompañante social. 
• Introduci un aporte propio di 300 florin pa e ticket di biahe 
di e acompañante social. 


Mirando cu e recuperacion di e economia di Aruba den 2022 
y e peso cu e medidanan ta pone riba nos aseguradonan, 
OE AZV den deliberacion cu Minister di Salud, ta haya na su 
luga pa awor introduci un cambio cu ta na fabor di su asegu- 
radonan. 


Esaki ta nifica cu entrante 1 di december 2022: 
• Ta subi e aporte financiero pa e pashent cu no ta interna 
den hospital na $15 pa dia (pa Colombia, Corsou of Merca) 
of €15 pa Hulanda. E diferencia den edad di asegurado pa 
cu e aporte financiero a wordo elimina desde 2021. 
• Ta baha e aporte propio pa e ticket di biahe di e acom- 
pañante social, esaki ta bira 150 florin. Manera menciona, 
ora e situacion ta permiti, OE AZV ta cumpli cu su asegura- 
donan. 


Entrante 1 di december 2022 


Adaptacion positivo den tarifa di aporte 
financiero pa cuido medico den exterior 


M 
inister di Husticia Rocco Tjon a bay te Venezuela pa 
reuni cu Embahador di Reino na Venezuela Robert 
Schuddeboom. Resultado tabata nada nobo. 
Por a lesa e declaracion di e mandatario despues di su biahe 
pa pais bisiña, unda cu el a bay compaña pa un funcionario 
di Relacionnan Exterior. Ta papia di a toca diferente punto 
y e unico punto cu a duna splicacion riba dje ta e asunto di 
apertura di frontera, cu tampoco tin informacion nobo. 


Pa duna informacion amplio di e grupo di trabou cu ta 
preparando e apertura, y analisisnan di esaki, ta algo cu e 
mandatario por a combersa cu e Embahador via di un video 
conference mirando cu no ta ni asina leu cu a yega un fase 
unda mester tuma decision. 
No tin nada di informacion di kico e situacion di preparacion 
na Venezuela ta. Unico splicacion un biaha mas ta e aspecto 
di siguridad. Y e analisis cu e grupo di trabou ta haci riba e 


impacto di apertura di frontera. 
Pa habri frontera ta facil. Tin un exigencia di visa pa tur 
Venezolano cu kier bini Aruba. Pa haya un visa un persona 
mester para garante. E persona aki ta keda responsabel 
cu si despues di e tempo otorga, pa e persona bandona 
Aruba. Ademas, esaki ta hinca den e sistema di Inmigracion. 
Facilmente e funcionarionan por tira un control si e persona 
ta kedando na e adres en cuestion of mira si e no a bay riba 
e dia en cuestion y tuma contacto cu e persona garante. 
Banda di esaki, Aruba ta posee diferente radar, moderno, cu 
ta capta tur movecion rond di Aruba. Simplemente mester 
ta atento riba e radarnan, principalmente for di momento cu 
solo baha te ora cu solo sali. 
Chistoso ta cu na final ta bisa cu dentro di poco full e anal- 
isis di e grupo di trabou lo ta cla, pues no ta bisa si ta aki un 
of dos siman. Ni si ta aki un luna. Informacion hopi superfi- 
cial. 


Mas cu un aña Gobierno cu 
mesun mensahe riba frontera 

P 
rome Minister Evelyn Wever-Croes, duran- 
te su bishita di trabou na Hulanda, a reu- 
ni cu Minister di Finansa di Hulanda sra. Sig- 
rid Kaag y su conseheranan riba varios tema 
financiero. 


Prome Minister a expresa di ta conoce Minister 
Kaag di prome cu el a bira minister di finansa 
mirando cu e tempo ey e tabata encarga cu 
comercio internacional. Durante e periodo 
ey, Prome Minister Wever – Croes a biaha pa 
New York na varios ocasion cu Minister Kaag 
na unda tabata tin hopi combersacion entre 
otro, riba e desaroyo di pais Aruba. Durante e 
reunion aki, Prome Minister a splica di e situa- 
cion financiero actual di pais Aruba y a trece 
dilanti e retonan cu ta wordo premira pero 
tambe tur loke Aruba a surpasa caba durante 
e ultimo aña. Tambe a haci palabracionnan 
con pa sigui pa futuro. 


Aruba pronto lo mester paga Hulanda e fiansa 
bek, y mirando cu e ministerio di finansas na 
Hulanda ta esun encarga cu esaki, ta impor- 
tante pa haci bon palabracionnan riba e tema 
aki, Prome Minister a termina bisando. 


Prome Minister a reuni cu Minister di Finansa 
di Hulanda riba diferente tema financiero 

Esaki ta significa cu Utilities ta e instancia yama pa lidera e vision 
y ehecucion di Plan Nacional di Energia y no VWI ni WEB ni ELMAR. 
Utilities ta eherce e responsabilidad aki den consulta cu gerencia di 
ambos compania estatal y te awor aki esaki a bay masha bon. 


Destaho Publico - Ningun momento un destaho publico a tuma lugar 
pa un di dos Parke di Molina pa Aruba. Loke a tuma lugar ta un peticion 
inicial pa explora e interes cu por tin na nivel internacional, di parti di 
companianan specialisa den generacion di energia di biento pa Aruba. 
E proceso aki yama Request for Expression of Interest (EOI) na papia- 
mento; Peticion pa Expresion di Interes. E proceso aki a tuma lugar den 
un forma transparente cu supervision di Notario, pa asina Utilities y 
comunidad di Aruba por haya un bista cla di e disponibilidad cu tin riba 
mercado pa inverti den un di dos Parke di Molina pa Aruba. E resultado 
tabata exitoso cu un total di 28 compania kendenan a manifesta nan 
interes. Awor un comision special cu ta consisti di representantenan di 
e companianan estatal y huristanan ta bay evalua esnan cu a inscribi. 


Statutonan - Ningun momento Statutonan ta prohibi Utilities Aruba N.V. 
pa organisa un peticion pa un EOI. Utilities tin un responsabilidad pa 
carga y den margen di e reglanan di CGC - Codigonan di Gobernacion 
Corporativo, a ehecuta su responsabilidad, publico na un manera trans- 
parente. 
Ta importante pa remarca cu ta Utilities ta e instancia responsabel pa 
ehecuta e Plan Nacional di Energia di Gobierno y no e companianan 
estatal di utilidad directamente. E Crisis di Clima mundial a pone cu 
paisnan a bini hunto, incluyendo Aruba, Hulanda y Reino completo, pa 
acorda un agenda cu metanan ancra den tratadonan internacional cu 
tin cu wordo logra y segun terminonan acorda. A base di e prioridadnan 
aki y otro prioridadnan critico cu a surgi despues di e Pandemia, Guera 
y awo e crisis di Inflacion, ta ehecutando e Plan Nacional di Energia di 
Gobierno. 


Utilities no tin culpa cu durante e periodo prome cu e director actual, 
nada a wordo haci pa cu un Plan di Energia. Mas bien tabata tin varios 
aña di stagnacion y proyectonan cu no a resulta. Awor si tin un bon Plan 
riba mesa y cu cooperacion di Elmar y WEB e por wordo ehecuta na 
bienestar di henter nos comunidad. Paisnan rond mundo ta poniendo 
tur atencion necesario pa modernisa nan maneho di energia y di nan 
Grid, pa e ta mas limpi, dinamico, eficiente, stabiel y sostenibel. 


Utilities ta spera cu e informacionnan suministra den e comunicado 
aki por a brinda e aclaracion necesario pa nos comunidad. Utilities ta 
comprometi pa un maneho integro di Energia, pa nos pais por wordo 
sirbi cu energia na bon prijs, sostenibel y cu stabilidad. Nos ta habri pa 
cualkier pregunta of investigacion di cualkier instancia. 


Gerencia Utilities Aruba N.V. 


Utilities ta lamenta cu VWI sistematicamente 
ta purba mal informa comunidad 


U 
tilities ta lamenta e actitud y pasonan cu e 
directiva di VWI ta tumando pa sistemati- 
camente trece confusion den comunidad cual 
no ta na interes di WEB y ni di Aruba tampoco. 
Na mas cu un ocasion ya a splica e asociacion 
kico ta e responsabilidad di Utilities y e maneho 
cu ta wordo hiba segun e Plan Nacional di En- 
ergia. Sinembargo nan ta scogiendo pa haci cu 
nan no ta compronde. Di un manera of otro nan 
ta tratando di sembra confusion den comunidad 
cu un meta cu ainda Utilities no ta compronde. 


Pero pa evita cu VWI ta sigui purba manipula 
opinion publico, nos ta aclaria pa comunidad e 
siguiente ponencianan cu nan a trece padilanti. 


Violacion di CGC - Utilities ningun momento a 
viola regla ni codigo di e Corporate Governance 
Code cu tin acorda entre e companianan. 
Gobierno di Aruba ta doño di tur accion di Utilities 
y Utilities ta doño di tur accion di e companianan 
Elmar y WEB. 

D 
urante e ultimo dianan a tuma nota 
di diferente expresionnan di parti 
di chauffeurnan di autobus chikito en- 
cuanto e subida di tarifa cu 1 Florin, in- 
dicando cu lo kier cuminsa cobra esaki 
entrante 1 di december 2022. Pero e 
proceso legal pa regla e tarifa nobo NO 
ta finalisa ainda. 


Dia 18 juli Gobierno a duna un contesta 
positivo riba un peticion pa subi tarifa 
cu 1 florin. Esaki a bin tres dia despues 
di a ricibi un carta di chauffeurnan di 
autobus, fecha 15 di juli. Den e carta 
e chauffeurnan a expresa nan preocu- 
pacionnan y alabes entrega un peticion 
pa aumento di tarifa, en conexion cu 
entre otro e aumento di prijs di gasolin 
y diesel mundialmente. Den tres dia 
Gobierno a aproba esaki y den un 
carta a splica tur e consideracionnan y 
cu Minister di Transporte ta sostene e 
cambio di tarifa. Di biaha a inicia tambe 
cu e proceso legal pa haci esaki real- 
idad. 


Despues di e fecha aki a reuni na varios 
ocasion cu representantenan di chauf- 
feurnan di autobus. Tanto den e carta 
como den e combersacionnan a splica 
cu Aruba ta un estado di derecho y tur 
hende mester observa ley. E proceso 
legal pa haci e cambio di tarifa tin cu 
cana su caminda via diferente depar- 
tamento y institucion. Ta nifica cu 
maske di parti di Ministerio e proceso 
a wordo atendi cu tur prioridad, e parti 
legal di e proceso por dura algun luna. 
Actualmente esaki ta den su fase final y 
ta premira cu e proceso lo keda cla den 
un pa dos siman. 


Esnan cu ta manda señalnan riba red 
social y medionan di comunicacion ta 


indica cu lo ahusta e prijs di autobus 
sin cu e proceso legislativo a termina 
oficialmente, ta haci algo no acept- 
abel. Autobus cu cobra mas di locual 
e maximo cu ley ta prescribi ta actua 
contra ley y tambe ta den violacion di 
e condicionnan di permiso. Integridad 
ta exigi cu nos mester tene nos mes na 
leynan y procesonan. Esaki ta conta 
pa e minister, departamento y insti- 
tucionnan gubernamental, y tambe e 
ciudadano. E tarifa nobo lo drenta na 
vigor conforme ley y despues di publi- 
cacion. 


Esnan cu cobra un tarifa cu aumento 
entrante 1 di december 2022 ta 
violando ley vigente y tambe ta 
viola un condicion di nan permiso di 
autobus. Usuarionan cu wordo cobra 
un aumento di 1 Florin prome cu e 
tarifa nobo ta na vigor legalmente, por 
informa Departamento di Transporte 


Publico (DTP) riba nan tiplijn 5948660 
(yamada of WhatsApp) of via info@dtp. 
gov.aw. 


Tin comprension pa e situacion di 
chauffeur di autobus. Netamente esey 
ta e motibo pakico Minister a sostene 
e peticion y a inicia e proceso legal 
pa adapta e tarifa. Pero aprobacion 
di minister no ta mas halto cu ley y 
p’esey ta pidi tur hende pa observa ley 
y tambe e condicionnan cu tin poni den 
permiso individual. 


Ministerio di Transporte lo informa ki 
dia e sistema di tarifa nobo lo drenta 
na vigor. E sistema di tarifa nobo ta 
encera un aumento di 1 Florin di e tari- 
fanan maximo di autobus pa pasa- 
heronan te cu 59 aña. Pa adulto mayor 
di 60 aña bay ariba e tarifanan no ta 
wordo aumenta y lo keda igual na e 
tarifa actual. 


Chauffeurnan di autobus 
lo sigui respeta integridad 


Subida di tarifa cu 1 Florin NO ta drenta na vigor dia 1 di december 2022 

D 
iaranson na Hulanda, e reunion- 
nan a continua principalmente riba 
e tema financiero di nos pais. Na Bin- 
nenlandse Zaken en Koninkrijksrelaties 
(BZK), Prome Minister Evelyn Wever- 
Croes, Minister Xiomara Maduro, Minis- 
ter Plenipotenciario señor Ady Thijsen, 
Consehero señora Indra Zaandam y di- 
rector di Directie Financiën señor Der- 
rick Werleman, a reuni cu Secretario di 
Estado Alexandra van Huffelen. 


Prome Minister a duna di conoce cu a 
trata varios tema importante y e tema 
di finasa di Aruba tawata e tema prin- 
cipal. Riba e tema aki a delibera riba e 
pago di e debe cu Aruba tin cu Hulanda 
debi na e pandemia. A haci cierto 
palabracionnan pa cuminsa papia riba 
e tema aki pronto. 


Un otro topico cu a haya atencion 
den e reunion cu señora Van Huffelen 
ta tocante e inversionnan cu Aruba 
mester entre otro inversion pa ense- 
ñansa, pa nos cuido medico, pa clima y 
energia pa asina bay riba energia mas 
limpi y alternativo. 


“Nos no por haci e inversionnan aki bou 
di e situacion cu nos tin actualmente 
cu Hulanda y nos no tin e finansa pa 
inversion. Hulanda ta bay yuda nos riba 
esaki y pronto lo cuminsa papia riba e 
areanan aki”, Prome Minister a duna di 
conoce. 


Gobierno di Aruba tin su vision pa 2023 
pa un termino largo defini riba e tema 
aki. Pasobra ta importante pa tin un 
vision di loke Gobierno kier logra y na 
unda y con Hulanda por yuda. Hulanda 
ta dispuesto pa yuda Aruba pa tin un 
miho enseñansa, cuido di salud y cuido 


pa 
nos 
grandinan, 
infrastructura, 
caretera y edificio y viviendanan. 


“E tabata un bon reunion cu Secretario 
di Estado na unda cu nos a trece dilanti 
tur e temanan cu tin nos preocupacion. 
Nos ta finalisando 2022 cu tawata un 
aña hopi dificil y cu hopi discusion riba 
e tema financiero. Pero mirando cu ya 


caba nos a pasa e presupuesto pa 2023 
y cu un surplus, ta duna nos un trank- 
ilidad pa drenta un aña nobo na unda 
cu Gobierno di Aruba por concentra 
riba cosnan grandi y ehecuta esakinan. 
Esaki, tawata tambe e conclusion 
di e reunion cu señora van Huffelen 
diaranson na Hulanda”, Prome Minister 
Evelyn Wever-Croes a duna di conoce. 


Prome Minister Evelyn Wever-Croes: 


Reunion cu Secretario di Estado Alexandra 
van Huffelen riba tema financiero di Aruba 


A delibera riba e pago di e debe cu Aruba tin cu Hulanda debi na e pandemia 

Schedule di weganan 
Schedule di weganan 


Group Stage 


Diadomingo, 20 november 2022 
12pm - Qatar vs Ecuador 


Dialuna, 21 november 2022 
9am – Inglatera vs Iran 
12pm – Senegal vs Hulanda 
3pm – USA vs Wales 


Diamars, 22 november 2022 
6am – Argentina vs Saudi Arabia 
9am – Dinamarca vs Tunisia 
12pm – Mexico vs Polonia 
3pm – Francia vs Australia 


Diaranson, 23 november 2022 
6am – Maroco vs Croacia 
9am – Alemania vs Hapon 
12pm – Spaña vs Costa Rica 
3pm – Belgica vs Canada 


Diahuebs, 24 november 2022 
6am – Suisa vs Cameroon 
9am – Uruguay vs Korea Rep 
12pm – Portugal vs Ghana 
3pm – Brazil vs Serbia 


Diabierna, 25 november 2022 
6am – Wales vs Iran 
9am – Qatar vs Senegal 
12pm – Hulanda vs Ecuador 
3pm – Inglatera vs USA 


Diasabra, 26 november 2022 
6am – Tunisia vs Australia 
9am – Polonia vs Saudi Arabia 
12pm – Francia vs Dinamarca 
3pm – Argentina vs Mexico 


Diadomingo, 27 november 2022 
6am – Hapon vs Costa Rica 
9am – Belgica vs Maroco 
12pm – Croacia vs Canada 
3pm – Spaña vs Alemania 


Dialuna, 28 november 2022 
6am – Cameroon – Serbia 
9am – Sur Korea vs Ghana 
12pm – Brazil vs Suisa 
3pm – Portugal vs Uruguay 


Diamars, 29 november 2022 
11am – Ecuador vs Senegal 
11am – Hulanda vs Qatar 
3pm – Iran vs USA 
3pm – Wales vs Inglatera 


Diaranson, 30 november 2022 
11am – Tunisia vs Francia 
11am – Australia vs Dinamarca 
3pm – Polonia vs Argentina 
3pm – Saudi Arabia vs Mexico 


Diahuebs, 1 december 2022 
11am – Croacia vs Belgica 
11am – Canada vs Maroco 
3pm – Hapon vs Spaña 
3pm – Costa Rica vs Alemania 


Diabierna, 2 december 2022 
11am – Sur Korea vs Portugal 
11am – Ghana vs Uruguay 
3pm – Serbia vs Suisa 
3pm – Cameroon vs Brazil 


Ronde 16 


Diasabra, 3 december 2022 
11am – 
3pm – 


Diadomingo, 4 december 2022 
11am – 
3pm – 


Dialuna, 5 december 2022 
11am – 
3pm – 


Quarter-Finals 


Diabierna, 9 december 2022 
11am – 
3pm – 


Diasabra, 10 december 2022 
11am – 
3pm – 


Semi-Finals 


Diamars, 13 december 2022 
3pm – 


Diaranson, 14 december 2022 
3pm – 


Play-Off pa di tres luga 


Diasabra, 17 december 2022 
11am – 


Final 


Diadomingo, 18 december 2022 
11am – 


Qatar World Cup 2022 
Qatar World Cup 2022 

Group A 


1. Hulanda 
7pts 
2. Senegal 
6pts 


3. Ecuador 
4pts 


4. Qatar 
0pts 


Group E 


1. Spaña 
4pts 
2. Hapon 
3pts 
3. Costa Rica 
3pts 
4. Alemania 
1pts 


Group B 


Group F 


Group C 
Group D 


Group H 
Group G 


1. Inglatera 
7pts 
2. USA 
5pts 


3. Iran 
3pts 


4. Wales 
1pts 


1. Crocia 
4pts 
2. Maroco 
4pts 
3. Belgica 
3pts 
4. Canada 
0pts 


1. Argentina 
6pts 
2. Polonia 
4pts 


3. Saudi Arabia 
3pts 


4. Mexico 
1pts 


1. Francia 
6pts 
2. Australia 
6pts 


3. Tunisia 
4pts 


4. Dinamarca 
1pts 


1. Portugal 
6pts 
2. Ghana 
3pts 
3. Sur Korea 
1pts 
4. Uruguay 
1pts 


1. Brazil 
6pts 
2. Suisa 
3pts 
3. Camerun 
1pts 
4. Serbia 
1pts 


Grupo A 


Qatar 
0 


Senegal 
0 


Qatar 
1 


Hulanda 
1 


Hulanda 
2 


Ecuador 
0 


2 
Ecuador 


2 
Hulanda 


3 
Senegal 


1 
Ecuador 


0 
Qatar 


1 
Senegal 


Grupo B 


Inglatera 
6 


USA 
1 


Wales 
0 


Inglatera 
0 


Wales 
0 


Iran 
0 


2 
Iran 


1 
Wales 


2 
Iran 


0 
USA 


3 
Inglatera 


1 
USA 


Grupo C 


Argentina 
1 


Mexico 
0 


Polonia 
2 


Argentina 
2 


Polonia 
0 


Saudi Arabia 
1 


2 
Saudi Arabia 


0 
Polonia 


0 
Saudi Arabia 


0 
Mexico 


2 
Argentina 


2 
Mexico 


Grupo D 


Dinamarca 
0 


Francia 
4 


Tunisia 
0 


Francia 
2 


Australia 
1 


Tunisia 
1 


0 
Tunisia 


1 
Australia 


1 
Australia 


1 
Dinamarca 


0 
Dinamarca 


0 
Francia 


Grupo E 


Alemania 
1 


Spaña 
7 


Hapon 
0 


Spaña 
1 


Costa Rica 
- 


Hapon 
- 


2 
Hapon 


0 
Costa Rica 


1 
Costa Rica 


1 
Alemania 


- 
Alemania 


- 
Spaña 


Grupo F 


Maroco 
0 


Belgica 
1 


Belgica 
0 


Croacia 
4 


Croacia 
- 


Canada 
- 


0 
Croacia 


0 
Canada 


2 
Maroco 


1 
Canada 


- 
Belgica 


- 
Maroco 


Grupo G 


Suisa 
1 


Brazil 
2 


Camerun 
3 


Brazil 
1 


Serbia 
- 


Camerun 
- 


0 
Camerun 


0 
Serbia 


3 
Serbia 


0 
Suisa 


- 
Suisa 


- 
Brazil 


Grupo H 


Uruguay 
0 


Portugal 
3 


Sur Korea 
2 


Portugal 
2 


Sur Korea 
- 


Ghana 
- 


0 
Sur Korea 


2 
Ghana 


3 
Ghana 


0 
Uruguay 


- 
Portugal 


- 
Uruguay 


www.awemainta.com 


haYa NOs riba: 
haYa NOs riba: 


noticia@awemainta.com 
aviso@awemainta.com 
awemaintaa@gmail.com 


PROME EDICION AWE NA 
AWEMAINTA.COM 


www.facebook.com/npcaruba 


E diferencia 
den noticia 


www.awemainta.com/latinos-al-dia 

E 
2 grupo nan caminda e unico eki- 
po cu tabata sigur di a pasa pa 
ronde 16, tabata Francia. Tur e otro 7 
nan mester a warda riba resultado di 
ambos partido. E prome partido, entre 
Australia y Dinamarca a keda gana pa 
Australia y asina ey tambe a avansa. 
E di dos partido, tabata entre Tunisia 
y Francia. Francia a basicamente laga 
tur su estelar nan riba banki. Nos no 
por bisa si ta pa e motibo aki pero nan 
a wordo sorpresa pa Tunisia ya cu nan 
a gana e partido cu un score di 1-0. 
Maske nan a Sali victorioso, nan lo a 
logra avansa pa e siguiente buelta. 
E partidonan di grupo D a tuma lugar 
3or di atardi. Polonia contra Argentina 
y Saudi Arabia contra Mexico. Tur 4 
pais cu e oportunidad di sigui, pero 
mester a gana nan partido. Argentina 
a haci loke nan mester a haci, nan a 
sali, domina y a score 2 biaha y asina 
aki pasa pa e siguiente buelta como 
number 1 di grupo D. Den e otro 
partido Mexico ta gana Saudi Arabia 
2-1, y asina aki ta keda cortico den 
gol pa por avansa. Esey a hiba cune, 
cu maske Polonia a perde 2-0 contra 
di Argentina, nan a pasa pa ronde di 
16 na di 2 lugar. 
Awe nos lo tin e di tercer partido di e 
prome ronde pa grupo E y F. Akinan 
nos lo tin ekipo mane Spaña, Croacia, 
Belgica, Maroco, Hapon, Costa Rica y 
Alemania cu ainda tin oportunidad pa 
avansa pa ronde 16. Canada, kende ya 
a perde 2 partido ta automaticamente 
for di e Copa Mundial. 


Grupo C&D ta wordo dicidi te 
na di ultimo minuut di wega 

Mucho largo e “stadsbewonernan” no por a 
wanta presion feroz di Red Stone, y den tempo 
cortico Red Stone ta domina Team Playa cu score 
aplastante di 21 -12. 


Ambiente tabata tremendo sinembargo, ya cu e 
dos ekiponan aki tin un amistad largo di rivalidad 
den domino. E bataya entre nan ta awo 1-1, ban 
wak con e desenlace final lo ta. Y keda pendiente 
shonnan, pasobra t’awo temporada hot di bata- 
yanan fuerte di fin di aña t’ey cuminsa aya n’e 
Domino Square Garden na Calabas/Kudawecha. 
Yega! 


Red Stone ta 
suta team playa! 


E 
grandioso y unico Domino Square Garden na mundo, situa net ne 
grens di Calabas y Kudawecha y net un tiki paseit dje kwihi di mal 
ehempel, tabata e scenario diabierna ultimo dje prome wega di domino 
den periodo di fin di aña, e asina temporada yama “Nos cu Nos”. 


Dos team cu conoce otro “door en door” a corta sinta cora y habri e 
torneo. Ta trata aki di RED STONE DT, lidera dor di Jairo Kelly, y PLAYA 
DT lidera p’un tal “Tanchi”. Biaha pasa Team Playa a sa di gana Red 
Stone den cas di Team Playa aya na Madiki, y e biaha aki a tribi di sali 
bay campo pa busca Red Stone den nan propio habitat. 


Wel shonnan, manera tabata di spera, e doñonan di cunucu a baha mal 
rabia ariba e “shonnan” di Playa! Den un frega di wowo, halftime a yega 
c’un bentaha suave pa Red Stone. 


Manera di custumber, e tempo di halftime ta pa gosa dje pasapalonan 
cu chef Han ta prepara cu mi amor completamente gratis pa tur su fiel 
hungadonan di domino, y despues cu tur presente a refill na ordo, e di 
dos tempo por a sigui cu aki aya un respo chikito cu ta scapa. 

Mucha por bay censo y bisa cu nan no ta mucha homber mas sino mucha 
muhe. Esaki ta pa caba cu e famia institui pa Dios. Gobierno lo kita auto- 
ridadnan di mayor y nan por bay asina leu di haci operacion pa cambia 
nan gender. Esun cu laga corta su toteki afo lo tin cu biba pa resto di su 
bida cu e consecuencianan di esaki. Esaki ta obra di satanas. Punto 6 
ta awa limpi y saneamento. Nacion nan grandi ta dump nan desperdicio 
den lama y awor kier sali na defensa di mundo. 
Punto 7 energia limpi y pagabel. Aki nos ta papia di solar panel y molina 
di biento etc. E Molina nan no ta reciclabel y na otro pais nan ta wordo 
dera y mester di grease cu no ta natural. Nos ta lubida cu partido mep 
a bay contra di e proyecto di Urirama y a bin tur sorto di argumento y 
awe kier pushe den pueblo di San Nicolas. Punto 8 trabou decente y 
crecemento economico. Den 5 aña di gobernacion gobierno no a bin cu 
ningun proyecto, al contrario cu tur e medidanan ta mas hende a perde 
trabou. Punto 9 industria, innovacion y infrastructura. Riba e tereno 
aki nada a wordo haci. A core campaña cu yen di promesa y nada mas. 
E Sustainable Development Goals agenda 2030 ta contra pa tin un 
refineria. 
Punto 10, reduccion di desigualdad. Aki ta unda pueblo lo no tin nada 
y lo mester ta feliz. Esaki ta locual cu e world economic forum ta propa- 
ganda. Un otro plan diabolico y comunista. Punto 11 ciudad y comu- 
nidad sostenibel. Kiermen cu gobierno lo dicidi tur cos pa bo. Lo bo no 
tin libertad. Punto 12 produccion y consumo responsabel. Gobierno lo 
dicidi con hopi y kico lo bo por come. Carni sintetico y frutanan sin simia 
paso lo bo no por planta nada mas. Punto 13 cambio climatico. Caba 
cu tur refineria. Tur auto mester ta electronico. Pa produci un bacteria 
pa auto bo mester di 250 kilo di materia. E prijs di un bateria ta 30 mil 
dollar y no ta reciclabel loke ta mas malo pa medio ambiente. Mayoria 
hende lo no ta bay tin auto mas. Punto 14 bida marina. Otro pretexto cu 
bo no por come pisca mas paso nan ta den extension y mester cuida e 
biba bou di awa. 
Punto 15 ecosystema terrestre. Esaki ta e boskenan. Hulanda mes no ta 
tene cuenta cu boske paso nan a caba cu masha hopi mata y kier blame 
otro pais. Otro engaño mas. Punto 16 ta paz, husticia y institucionnan. 
Esaki ta paz ficticio y un bes cu corumpi e institucion di husticia pueblo 
lo perde su derechonan. Esaki ta locual cu a pasa den paisnan comu- 
nista. Paz no lo existi si ta bay contra leynan di Dios. Punto 17 aliansa 
pa logra e metanan. Final di libertad y introduccion di gobierno mundial. 
Un berdadero Cristian bo ta conoce pa su frutanan. Agenda 2030 ta 
bin pa horta, mata y destrui. No solamente caba cu e famia institui pa 
Dios sino kier baha e poblacion mundial. Un bon Cristian nunca por ta 
di acuerdo cu agenda aki y contra leynan di Dios. Parlamentarionan cu 
ta defende gobierno y interes di pueblo no ta conta. E casonan di Ibis y 
avestruz ta dilanti hues caba locual mester haci ta bin cu investigacion 
pa e casonan di fase y loonsubidie, Eagle LNG cu no conoce e contenido 
di e contract, molina di biento, tourism enhancement fund, crisis team 
y Arubahuis. Un parlamentario cu principio lo pidi pa investigacion y 
no ta vota pa sconde cosnan cu ta contra ley. Partido Curpa ta e unico 
partido cu ta para pa leynan di Dios y ta para pa e famia cu Dios a crea. 
Nos lucha pa crea un fundeshi solido pa bienestar di nos Aruba. 


Eric Ras (Lider di partido Curpa): 


Un Cristian no por ta di acuerdo cu e contenido di Agenda 2030 
G 
obierno di Aruba ta sigui pusha e Sustain- 
able Development Goals Agenda 2030. Nos 
minister di economia ta encarga cu e agenda aki 
y ta sigui pusha pa implementacion. E 17 pun- 
tonan den e agenda aki ta nada otro pa yega 
na un gobierno mundial. Esaki no ta nan tem- 
po. Prome punto ta pobresa na unda e intencion 
ta pa bo no tin nada mas y e tiki cu bo tin lo bo 
perde. E di 2 punto zero hamber. E meta ta pa 
kita tereno di esnan cu ta planta y ta cria bes- 
tia. Hulanda ta un ehempel cla di esaki. E gobi- 
erno Hulandes ta multa e agricultornan y cria di 
bestia si nan no entrega nan tereno na gobier- 
no. E agricultornan y criado di bestia a duna go- 
bierno Hulandes un ultimatum caminda dia 30 
di November 2022 nan lo cuminsa cu protesta 
pisa den tur provincia na Hulanda. Ohala esaki 
ta e fin di gabinete Rutte. Punto 3 ta salud y bi- 
enestar. Aki na Aruba ta manda trahadonan di 
hospital cas cu pakete pa baha gasto. Nos por a 
mira caba cu cuido a bay atras y cu salud di hen- 
de no ta importante. Esnan cu mester di cuido 
no ta haya atencion paso kier trata bida di hende 
manera un negoshi. 


Punto 4 ta educacion di calidad. Kier introduci 
enseñansa di genero na scol y asina confundi 
nos mucha nan. Nan lo siña cu no lo tin mama 
y papa mas. Aumento di schoolgeld pa 400 
florin. Punto 5 ta igualdad di genero. E punto aki 
ta unda e ley di transgenderwet mester wordo 
introduci y e mayornan lo perde autoridad riba 
nan yiunan. 


17 


AWEMainta 
Politica 
Diahuebs, 1 December 2022 


S 
iman pasa nos por a tuma nota di un noticia unda den 
oranan di marduga di diaranson november 23 2022, 
radarnan nobo di pais Aruba a detecta un boto cu tabata 
procedente di Venezuela, cu kier a purba drenta nos awanan 
teritorial. Inmediatamente a bati alarma pa asina Kustwacht 
y helicopter di Polis drenta den accion pa intercepta e boto 
aki. Mesora Kustwacht a subi lama y a logra mira e boto y un 
persecucion a cuminsa. No a dura mucho pa por a intercep- 
ta e boto aki y e shete ilegalnan abordo. E informe ta mustra 
cu a haya un cantidad grandi di substancianan prohibi den e 
boto y cu na caminda nan a tira masha hopi bulto den lama. 
Pa por a detecta e bultonan aki, e helicopter di Polis a sigui 
patruya den becindad. 


Mester subraya e poder di bon cooperacion entre e depar- 
tamentonan hudicial cu a coopera cu otro pa tur esaki por a 
bira posibel. For di akinan mi ta manda un pabien grandi na 
tur. Nos por constata un gran progreso den e combatimento 
di droga, mensensmokkel, y di arma cu ta trata na drenta 
nos pais. Ora cu e departamentonan hudicial tin nan recur- 
sonan na nan disposicion y tin un bon cooperacion y comu- 
nicacion, nos fronteranan y sociedad por keda for di peliger. 


Nos por corda ainda con e mesun departamentonan hudi- 
cial aki a pasa un tempo scur y a sufri bao mando di 
ex-minister di Husticia Arthur Dowers, kende a desmantela 
e radarnan, kita helicopter di polis, y practicamente desm- 
antela Wardacosta. E tempo ey droga, arma y criminalidad 
tabata florece na grandi. Awendia nos por wak con minister 
Rocco Tjon su vision pa mantene nos fronteranan sigur y 
aumenta e siguridad den nos sociedad a bira un realidad. 
Pasonan y decisionnan clave den diferente areanan y depar- 
tamentonan hudicial ta haciendo un gran diferencia den 
nan maneho y efectividad! Ta p’esey mi kier a felicita tur 


trahado di e departamentonan Hudicial y cu ta parti di e 
ekipo di strategisch grensoverleg pa nan trabao duro y efec- 
tivo. Un pabien tambe ta bay pa minister Rocco Tjon pa su 
bon trabao, enfoke y determinacion pa ekipa y empodera 
nos departamentonan hudicial, cu awe ta golpiando e baho 
mundo di un forma fuerte y resiliente. 


Potret cortesia: KPA 


Parlamentario Marco Berlis (MEP): 


Radar nobo y bon cooperacion entre departamentonan 
hudicial ta dal baho mundo un golpi duro 

E 
siman aki, Parlamentario di AVP, señora Gerlien Croes un 
biaha mas ta cuestiona y alabes malinforma pueblo to- 
cante e investigacion di Arubahuis. Ta importante pa recor- 
da Parlamentario Gerlien Croes, cu investigacion di Aruba- 
huis a cuminsa bou di peticion di Prome Minister di Aruba, 
señora Evelyn Wever-Croes. E proceso di investigacion a 
cana su caminda legal manera cu mester ta. 


Manera ta conoci ta Premier Wever-Croes mes a pidi 
Centrale Accountantsdienst (CAD) pa haci investigacion 
ora el’a wordo informa cu por tin asuntonan administrativo 
di Arubahuis cu no a cana manera mester ta. A amplia e 
investigacion den e proceso, y mesora a cuminsa introduci e 
cambionan necesario pa tin claridad den e asunto. 


“Mi kier recorda oposicion y tur politico cu cada biaha kier 
bin cu e topico aki dilanti, cu ta AMI a pidi un investigacion 
den Arubahuis y cu semper ma bisa cu esun cu haci algo 
robes, e mester carga su responsabilidad, sinta riba su blaar 
sin importa kende e persona ta”, Prome Minister a enfatisa. 


Algo cu Parlamentario Gerlien Croes no por expresa nunca. 
Pasobra den caso di Arubahuis ta Prome Minister mes a 
pidi pa investiga. Pero den caso di su colega di partido, 
señor Benny Sevinger, su ex prome minister di Aruba, señor 
Mike Eman nunca a pidi investigacion y nunca nan a bay 
Parlamento. Mas bien, henter e partido di oposicion a brasa 
señor Sevinger apesar di tur acusacion su contra y mas 
ainda, nan ta defende nan colega apesar di tur e berdadnan 
bergonsoso cu a sali dilanti den e tratamento di caso 
Avestruz recientemente. 


Por lo tanto, ta recorda Parlamentario Gerlien Croes pa e no 
bruha, pasobra Evelyn Wever-Croes no ta Mike Eman. Mike 
Eman si a tapa, sconde, defende, y brasa corupcion y nunca 
a pidi un investigacion ora cu cosnan no tawata cana bon 
den su gobernacion. 


Sinembargo, Parlamentario Gerlien Croes nunca a distancia 
su mes di Benny Sevinger. Nunca a duna comentario di e caso 
aki cu ya a wordo investiga y trata den corte. Y Parlamentario 
Gerlien te ainda no a distancia su mes di corupcion ni a 
condena e corupcion aki, cu ta wordo considera e caso di 
corupcion di mas grandi den historia di gobernacion na 
Aruba. Pa e motibo aki mes, Gerlien Croes no tin autoridad 
moral pa cuestiona Gobierno riba Arubahuis, y tampoco 
Gerlien Croes tin autoridad di papia di integridad. 


Prome Minister a duna di conoce cu tur carta a wordo 
contesta. Y un biaha mas ta pidi oposicion pa no busca pa 
daña e investigacion. Parlamento ta haya contesta ora e ta 
huridicamente posibel. Como hurista Parlamentario Gerlien 
Croes mester compronde esey. Parlamentarionan of politi- 
conan cu ta wordo investiga of tin coleganan cu ta wordo 
investiga, mester comprende cu investigacionnan manera di 
Arubahuis ta tarda. 
“Manera semper mi a demostra, mi ta para tras di mi palabra. 
Integridad ta hopi importante pa mi y pa mi Gobierno hasta 
ora cu mester tuma decisionnan cu no ta mas popular, mi a 
demostra cu mi tin e determinacion pa tuma e decisionnan 
aki cu ta na bienestar di pais Aruba. Y pueblo di Aruba por 
sigui conta riba esaki. Transparencia y bon gobernacion. 
Pronto Gobierno di Aruba lo duna informacion den 
Parlamento di e caso di Arubahuis. Gobierno lo no sconde 
nada pasobra ta Gobierno mes a pidi pa investigacion wordo 
haci. Contrario na e prome minister anterior, señor Mike 
Eman cu si no a worry pa pidi investigacion riba su gober- 
nantenan pero si a brasa corupcion den pleno gobernacion 
y awo tambe den oposicion”, Prome Minister Evelyn Wever- 
Croes a enfatisa. 


Parlamentario Gerlien Croes no mester bruha 


Evelyn Wever-Croes no ta Mike Eman 


Mike Eman a tapa, sconde, defende, y brasa corupcion, Evelyn Wever-Croes mes a pidi un investigacion 


19 


AWEMainta 
Comunidad 
Diahuebs, 1 December 2022 


D 
ialuna mainta, e siman a inicia cu un congre- 
so importante pa loke ta e “doorontwikkeling 
informatie organisatie Carib” (DIOC) organisa p’e 
College di Korpschef. Ta trata di un congreso, ca- 
minda tur stakeholders lo sigui un curso di “in- 
telligence training”, pero banda di esaki, tambe 
lo tin e oportunidad pa haci palabracionnan con- 
creto pa loke ta metodonan pa traha mas di cer- 
ca cu otro, comparti tareanan y tambe “overleg- 
structuren”. 


E mandatario a indica di ta satisfecho di por a 
participa na e inicio di e congreso pa loke ta inver- 
sionnan cu mester tuma luga den nos departa- 
mentonan di informacion den ful Caribe. Manera 
ta conoci, un di e puntonan di mas importante 
den e plan di maneho di Ministerio di Husticia 
y Asuntonan Social, ta e hecho cu nos mester 
combati criminalidad door di inverti mas den nos 
departamentonan di informacion. Pues, a yega 
ora pa nos realisa cu pa por combati criminalidad 
na un manera efectivo y eficiente, e no ta un luho 
mas pa tin un bon departamento di informacion, 
pero mas bien a bira algo crucial. Esaki tambe 
ta e motibo pa cual “informatiehuishouding” y 
trabounan basa riba informacion ta un di e prio- 
ridadnan di e agenda strategico di Ministerio di 
Husticia y Asuntonan Social. 


Segun minister Tjon, e ta sumamente satisfecho 
di por wak cu e College van Korpschef a organisa 
e encuentro aki, caminda departamentonan 
hudicial di ful reino como tambe otro instanci- 
anan ta bin hunto pa asina wak, con na un miho 
manera, por comparti informacion cu otro y traha 
palabracionnan riba esaki, teniendo na cuenta e 
desaroyonan local y internacional, pero na mes 
momento tambe ta wak e retonan pa loke ta e 
parti tecnico y huridico. E congreso lo tin un dura- 
cion di tres dia, pues lo haci uzo di e tres dianan 
aki pa ofrece tur e participantenan un workshop 
pa loke ta trata tur e desaroyonan nobo den e 
mundo di inteligencia y informacion. 


Por ultimo, a manda palabranan di pabien na e 
College van Korpschef y henter e team di imple- 
mentacion pa loke ta e encuentro importante aki, 
esaki den nos esfuersonan pa sigui combati crim- 
inalidad a traves di inteligencia y informacion. 


Minister di Husticia y Asuntonan Social Rocco Tjon a 
habri e congreso di ‘DIOC’ organisa p’e College di Korspchef 

C 
u hopi orguyo e productor lo- 
cal Angel Soto ta anuncia cu 
su pelicula “Blackout” di e aña aki a 
causa furor ultimo na e Northeast In- 
ternational India Film Festival (NIIFF) 
2022. 
Tawata den september ultimo cu e 
pelicula tawata estrena na Aruba. E 
storia tawata di e reportero “Juancho” 
cu a trata di alerta autoridadnan 
local cu Aruba tawata na punto di ta ataca pa Alemannan. 
Ningun hende a kere. 


Cu e estreno a bini invitacion tambe pa varios film festi- 
valnan internacional y t’e siman aki cu Angel Soto a ricibi e 
noticia grato aki. Blackout a haya 3 nominacion pa e final 
cu ta 12 y 13 di december den Naithu Resort na Dimafur, 
Nagaland, India. Blackout ta nomina pa Best Feature, Best 
Director y Best male Actor. 
For di awo nos ta felicita Angel Soto y tur e elenco di 
Blackout deseando nan tur exito den e final. 


Pelicula local “BLACKOUT” cu 3 nominacion na India 


R 
ecientemente, Minister di Husticia y Asuntonan Social 
Rocco Tjon, a reuni cu e embahador di Reino na Ven- 
ezuela, Sr. Robert Schuddeboom, hunto cu e waarnemend 
hoofd di Asuntonan di Exterior, Sra. Olivia Croes, y a toca 
diferente puntonan. Un bes mas, a toca primordialmente e 
reapertura di frontera cu Venezuela, y a duna un splicacion 
amplio di e grupo di trabou cu ta preparando pa cu esaki, 
como tambe e analisisnan pa loke ta e impacto di esaki, te- 
niendo na cuenta e parti di siguridad. 


Segun e mandatario, e ta wak bek riba un reunion suma- 
mente positivo, caminda manera menciona, a toca e tema 
di e reapertura di nos fronteranan. Sinembargo, manera 
ta conoci, Aruba a duna di conoce caba cu, na un manera 
gradual, lo kier habri e fronteranan bek, pa cual motibo tin 
un grupo di trabou actualmente cu ta haciendo un analisis 
di kico lo ta e impacto di esaki. E punto di salida ta cu, lo kier 
haci e reapertura na un manera responsabel, y pa e motibo 
aki, mester tene cuenta cu diferente faceta pa cu esaki. 


A trata di un discusion sano, caminda a analisa diferente 


partinan di e reapertura, caminda Sr. Schuddeboom tambe 
a splica kico e situacion ta actualmente na Venezuela, como 
tambe con nan ta wak e parti di reapertura. Ta asina cu lo 
ricibi un actualisacion cada dos siman di e grupo di trabou, 
y tur e trabounan cu nan ta prepara pa loke ta e impacto den 
cuadro di e contexto financiero tambe, cual ta un punto cu 
tambe a wordo treci padilanti. 


Por ultimo, tin cu bisa cu apesar cu e landspakket ta indica 
cu no lo tin un recorte pa loke ta gastonan di personal den 
husticia, e realidad ta, cu e ta hopi dificil pa por emplea mas 
personal, pa loke ta e diferente departamentonan cu tin un 
rol sumamente importante pa garantisa siguridad na nos 
fronteranan. Dentro di e contexto aki, a duna un splicacion 
amplio pa cu esaki, y lo continua cu e trabounan. Dentro di 
poco ful e analisis di e grupo di trabou aki lo ta cla y lo wordo 
comparti na su debido tempo cu socionan di Hulanda. 


Minister Rocco Tjon: 


A reuni cu embahador 
di Reino na Venezuela 
Sr. Robert Schuddeboom 

D 
iasabra 26 di november ultimo Fundacion Cor- 
ector di Papiamento (FCP) tabatin e honor di 
por tabata e ultimo grupo cu a ricibi les di e linguis- 
ta y docente di Spaño y Papiamento Sr. Ramon Todd 
Dandaré Mag. Ling. Manera custumber esaki a tuma 
luga na Biblioteca Nacional Aruba y FCP ta gradici 
BNA pa e cooperacion di semper. Ramon a cumpli e 
bunita edad di 80 aña e aña aki y tin 53 aña ta duna 
les. Pa motibo cu e tin e deseo di duna prioridad na 
e otro trabounan cu e tin riba su lista, el a tuma e 
decision di bay enfoca di awo en adelante riba, por 
ehempel, trabou di traduccion literario. Ramon ta 
keda habri pa duna sosten unda cu tin mester, pero 
lo exclui dunamento di les na grupo. 


Fundacion Corector di Papiamento a lanta despues 
cu na 2002 un grupo di empleado publico a caba 
e curso di Corector di Papiamento na nivel profe- 
sional superior. E grupo a mira e necesidad di lanta 
un fundacion cu tin como meta promove bon uzo di 
Papiamento door di, entre otro, organisa diferente 
actividad relaciona cu nos idioma nacional. Awo 
un meta nobo di e fundacion ta pa organisa curso 
di capacitacion y recapacitacion den Papiamento. 
Esakinan ta curso specialmente pa esnan cu ya tin 
un base di Papiamento p’asina nan mehora nan 
habilidad di revisa y coregi diferente tipo di texto 
na Papiamento. Durante tur e 20 añanan aki, cu 
por cierto lo celebra dia 6 di december venidero, 
Ramon a sigui ta un fuente di inspiracion, motiva- 
cion y sosten pa e fundacion y e corectornan. 


Pa e grupo aki ta un honor masha grandi mes di 
por tabata e ultimo cu a ricibi les di Ramon. Nan 
a conoce Ramon como un docente cu hopi dedi- 
cacion y pasion pa su trabou. E tabata comparti 
mucho mas cu solamente habilidad den y aptitud 
pa traduccion pa Papiamento, y conocemento den 
revision y coreccion di texto na Papiamento. E grupo 
a siña tambe di su etica di trabou y su norma- y 
balornan. Como docente e ta haya importante no 
solamente pa trata e materia, sino tambe pa inter- 
cambia cu su alumnonan cu respet y hopi amor. Un 
di Ramon su lemanan di docencia ta: “Comparti 
conocemento cu amor inculcando sentido critico”. 
Na tur momento e ta stimula pensamento critico di 
esun cu ta participa den su les. Fuera di e grupo 
di Corector tabata presente tambe algun docente 
di Papiamento pa hunto cu FCP delibera tocante e 
curso di capacitacion di otro aña. Keda pendiente 
di esey! 


Ultimo les di docente Ramon Todd Dandaré 

D 
en Reino, cada isla mes ta administra dado personal di su 
habitantenan. Esey e departamentonan di registro civil ta 
haci. Ta hopi importante cu esaki ta sosode bon. E datonan 
mester ta confiabel. Sigur si kier sigui digitalisa den futuro. 
P’esey e departamentonan di registro civil na e diferente isla- 
nan mester funciona bon y actua corectamente segun ley. Esey 
ta percura pa un base solido. Hopi cos ta depende di esey. Si 
nan no funciona bon, otro departamentonan no por haci nan 
trabou, pasobra nan tin cu warda mucho largo riba e informa- 
cion cu nan ta pidi. No por logra meta. Plus: ningun hende no 
kier para largo den rij na Registro Civil. Djis pa menciona un 
ehempel. Hende kier pa yud’e rapidamente y bon. Y esey ta 
logico tambe. Y preferiblemente no mester bay di loket pa lo- 
ket. Den algun palabra, bon base ta bay pa dato confiabel y 
empleadonan cu na e nivel corecto tin e conocemento corecto. 


Riba 14 y 15 di november tabatin un encuentro atrobe na 
Corsou di Plataforma pa Suministro di Informacion Personal 
na Antias Hulandes y Aruba (PIVA). 
E plataforma aki ta topa dos biaha pa aña pa percura pa: 
• Bon calidad di dato personal; 
• Bon registracion di dato personal (nobo); 
• Bon cooperacion entre e islanan y Hulanda; 
• Percura cu e mandatarionan ta compronde con importante 
un bon administracion di ciudadano ta y cu ta bini suficiente 
atencion y recurso disponibel pa logra e metanan aki. 


Esaki tabata e prome biaha despues di e periodo di COVID 
cu e miembronan di PIVA a mira otro atrobe. Hunto a analisa 
maneho di e plataformanan di PIVA y di asunto civil. Asina 
a papia tocante e calidad di servicio (digital) y trahamento 
cu dato. Tambe tabatin reto pa elimina problema cu ta crea 
retraso. Pa e motibo aki algun departamento no por a logra 
nan metanan. 


Cua ta e reto mas grandi di Plataforma PIVA? 
Tin biaha legislacion den Reino ta diferente, pero toch ta traha 
cu mesun sistema. Ta un reto grandi pa apesar di e diferenci- 
anan, toch traha hunto. PIVA ta un sistema cu tur 6 isla ta uza. 
Cada isla tin un propio PIVA cu ta den contacto cu e PIVA-nan 
di otro islanan. Asina un persona por inscribi na solamente un 
isla den Reino. Pero asina un fout por muda tambe pa un otro 
isla, of pa Hulanda. Ora un hende muda, e fout por muda cune. 


Mas y mas diferencia 
Tin mas y mas diferencia entre e datonan cu ta registra na e 


diferente islanan. Esaki ta conta pa administracion di pobla- 
cion, pero tambe pa registro civil (fuente di tur dato). Esaki 
ta bini pasobra for di 10-10-10 e paisnan den Reino ta traha 
propio ley pa tene administracion di poblacion. Pa entidadnan 
publico si tin un ley. P’esey un bon cooperacion ta hopi impor- 
tante. Tambe ta importante pa haci palabracion cu otro tocante 
consecuencia di e diferencianan aki pa e administracionnan di 
poblacion. 


Plataforma PIVA 
Plataforma PIVA ta consisti di e hefenan di e departamen- 
tonan di asunto civil di Aruba, Boneiro, Corsou, Saba, St. 
Eustatius, St. Maarten, gabinetenan di gobernadornan di 
Aruba, Corsou y Sint-Maarten, Servicio di Reino pa Dato di 
Identidad, Ministerio pa Asuntonan Interior di Hulanda y 
Relacionnan di Reino (het ministerie van Binnenlandse Zaken 
en Koninkrijksrelaties  - BZK) y e departamento di Gobierno 
Digital (DO). Tabatin 28 persona presente. Algun miembro a 
tene un presentacion. E miembronan a haya e ultimo infor- 
macionnan tocante e agenda di digitalisacion di Reino y e 
campaña relaciona cu fraude di ID. Ademas, a papia tocante 
e sistema di diploma pa certificacion di empleadonan manera 
NVVB a traha. NVVB ta para pa Nederlandse Vereniging Voor 
Burgerzaken. Naturalmente a dedica hopi atencion na e conse- 
cuencianan di BSN (Burger Service Nummer) cu ta bay uza 
awor na Hulanda Caribense tambe. Finalmente a conta breve- 
mente di e plannan pa 2023. 


No ta bay semper pa contenido, sino proceso – si bo kier exito, 
bo mester ta conecta 
Dentro di Reino no ta facil semper pa traha hunto na mesun 
meta. Specialmente ora tin diferente ley. Tur isla tin tambe un 
propio storia y un propio cultura. E ora ey ta importante pa 
realisa cu bo ta hunto. Artista Omar Sling a duna un tayer pa e 
plataforma. Omar a haci esey na Flor de Marie, den un centro 
di bario memey di Skarlo. Encargo: traha un instrumento di 
musica cu material cu ta benta afo y despues toca hunto. Pensa 
simpel, e ora ey semper tin posibilidad. Basta bo ta habri pa 
esey. Basta bo ta mira posibilidad. No mira loke no por. 


Omar a laga mira cu den musica bo tin cu traha hunto pa yega 
na acuerdo. Sino no ta posibel pa toca hunto. Un pensamento 
bunita cu ta simbolo pa un bon cooperacion den futuro. 
E miembronan ta wak bek riba un encuentro bunita. 


“Ningun hende no kier para 
den rij mucho largo na Registro Civil (Censo)” 
Bon administracion di dato 
personalta mas importante 
cu hopi biaha ta pensa 

Ken ta Dr. Umar Johnson? 
E 
sey ta e pregunta cu nos a haya mas frecuente den e 
prome simannan di promocion di nos evento. Diasabra 
di 10 (7-10pm) y diadomingo dia 11 di December (5-8pm) 
Fundacion BEULAH den cooperacion cu e Fundacion We-Cul- 
ture ta tene dos charla cu Dr. Umar Johnson na John Wes- 
ley Auditorium na San Nicolas. Dr. Umar ta un psycholoog 
clinico “a Pan-African-American”, cu a traha mas cu 20 aña 
como ‘school psycholoog’. Esaki ta bay ta un evento histori- 
co y sumamente interesante pa tur mayor, esnan cu ta traha 
den sector priva y sector publico. 


Dr. Umar ta un defendor di e interes di descendientenan 
Africano. Nos por haya nan rond mundo, tambe den e dias- 
pora aki den Caribe. Dr. Umar kier continua cu e trabou di 
su heroenan: Fredderick Douglass, Marcus Garvey, Martin 
Luther King y Malcolm X. E charla aki ta pa tur hende cu ta 
biba na Aruba of vecindario di Aruba y ta interesa pa wordo 
educa, pa scucha, papia y intercambia opinion pa yega na 
mas solucion pa problemanan den educacion y tocante e 
Pordon pa Sclavitud di Gobierno Hulandes y Reparacion. 
E evento aki a wordo inicia independientemente door di 
Fundacion BEULAH, conoci di e programa di television educa- 
tivo “TV-Teach, Wak Pa Bo Sina!”, pa asina logra e fondonan 
pa cambia nan statuut pa por cumpli cu nan mision nobo di 
brinda ayudo huridico gratis na pueblo di Aruba. 


Algo hopi necesario, como cu Aruba ta e unico pais den 
Reino Hulandes cu no tin un Ombudsman pa defende pueblo 
contra actonan inhusto di Gobierno y Institutonan cu ta 
semi-Gubermental y ta ehecuta servicio pa publico. 
Dr. Umar Johnson a logra su PhD despues cu el a investiga 
e hecho di ‘Overrepresentacion of Black Boys’ den educa- 
cion special, den educacion vocacional, como drop-outs y e 
pandemia di misdiagnostisacion di ADHD na scol, cu ta forsa 
muchanan pa tuma remedi manera Ritalin. 


E resultado di su investigacion el a pone den su prome buki: 
“The Psycho-Academic Holocaust: The Special Education y 
ADHD War On Black Boys.” Problemanan sistematico cu a 
wordo reconoce den nos sistema di educacion den Reino 
Hulandes tambe. Sinembargo e no ta wak e mucha homber 
di color como e problema, pero como e victima di e fayonan 
den e sistema di educacion. Di esey e ta bay papia durante e 
di dos charla riba Diadomingo. 


E charla aki lo ta uno interactivo. Caminda idioma di instruc- 
cion, vocabulario, curiculo, materia y diferente test cu ta 
wordo traha, no ta adapta na e situacion cu e alumno, den 


nos caso Caribense, ta biba aden diariamente. Muchanan 
bibando den paisnan y teritorio cu un historia di Sclavitud 
Transatlantico, ta esnan cu ultimo decadanan ta bay hopi 
atras den nan resultadonan academico, si nan no a cambia 
nan Sistema. E panel di Diadomingo ta existi di Dr. Umar 
Johnson, Mr. Clyde Burke, Mr. Sonny Richardson, Mrs 
Jacqueline Woodley, Mr. Quincy Breel y mas. 


Diasabra lo tin dos charla di 20 minuut door di Denico Brison 
LL.M di Fundacion Pro Soualiga tocante Decolonisacion, di 
Mireille Sint Jago LL.B, B.Ed tocante ‘Racial Bias in Health 
Care’ y nos Key Note speaker ta Dr. Umar Johnson tocante 
Pan-Africanism y Reparations. 


Entrevistanan cu Dr. Umar semper ta bay viral. E ta duna su 
opinion cu argumento firme, pasobra su ponencia y filosofia 
ta basa riba su propio research y experiencia profesional. E 
ta stima y odia pa e trabou di conscientisacion cu e ta haci. 
No ta prome biaha cu e ta bishita Caribe Hulandes, el a tene 
Charla na Sint Maarten na 2016. Fundacion BEULAH ta traha 
duro pa por ‘Teach, Inform, Motivate and Educate’, pueblo 
di Aruba y nos ta contento cu a logra haya un espacio den 
e agenda di Dr. Umar, e Psychologo Clinico mas conoci rond 
mundo. Carchinan ta 50 florin den pre-benta y 75 florin na 
porta. Cupo ta limita. 


Por reserva bo carchi na e prijs di prebenta te cu dia 9 di 
december door di manda un e-mail pa: drumararuba@gmail. 
com. Carchinan tambe ta disponibel cerca: Mr. Joe Brooks 
(presidente), Sra Marlien Dokman y Sra Mireille Sint Jago 
di Fundacion BEULAH, Mr. Sonny Richardson di Fundacion 
We-Culture, Kulture Café, Massive 103.5 FM y Fitness 
Warehouse na Dakota. 


Ban duna Dr. Umar Johnson un bon bini caluroso na Aruba y 
sostene Fundacion BEULAH den su meta. 


Fundacion BEULAH ta organisa charla cu Dr. Umar Johnson 


Pa recauda fondo pa por brinda ayudo huridico gratis 

WILLEMSTAD - Antiguo Francesnan 
a inventa un dicho cu ta perfecta- 
mente aplicabel pa e situacion cu pais 
Corsou t’aden actualmente: “Apres moi 
le deluge”. Dia mi no t’ey mas como 
gobernante, laga avalancha tapa nos 
numa. Ta den e situacion aki Corsou 
ta fin di 2022 danki na un maneho 
incompetente cu despues di dos aña 
di gobernacion no por mustra ni riba 
un par di proyecto y cosnan positivo na 
beneficio di e pueblo aki. 


Caminda cu mester a inverti placa pa 
crea condicion pa proyectonan florece, 
por mira cu riba practicamente tur 
tereno pais a bay atras. 
Un dje sectornan caminda Corsou a 
bay atras cu pasonan gigantesco ta 
nos infrastructura cu a pone cu nos 
careteranan mas bien parce paisahe di 
Luna cu Mars cu un pais den rumbo pa 
desaroyo. 


Y esaki no ta un observacion parotin 
pasobra medionan di comunicacion 
ta can can dje desaster cu yama infra- 
structura. Pero no ta nos cayanan so ta 
un desaster, orden publico den caso cu 
sigui asina aki cu Cuerpo Policial, aki 
poco tempo ta na nivel di Haiti caminda 
no tin orden ni disciplina. 


Cantidad di caso di indisciplina y 
corupcion ta tuma luga den Cuerpo 
Policial pero ta polis razo ta cay cera 
y e hefenan mes ta comodo den nan 
oficina cobrando nan salario gordo tur 
luna. 
Di situacion financiero no papia ni 
mes: e presidente saliente di Comision 
Supervision Financiero cu lo baha 
bay prematuramente sin cumpli cu su 
periodo reglamentario a bira manera 
un figura di ‘spek en bonen’ den e 
funcion. 


Den un ‘epistulo’ cu el a prepara e 
siman aki e ta numera tur e cosnan cu 
ta robes cu maneho financiero di nos 
pais. 


Brutalmente e ta bora e propaganda cu 
gobierno a cobra tanto placa di belas- 
ting pero si di otro banda gobierno no 
cumpli cu su compromisonan, natu- 
ralmente tin placa den caha. Pero si a 
reserva por ehempel 100 miyon florin 
pa drecha caya pero a gasta e placa na 
otro cos, ta mes leu nos a keda. 


Pero loke ta laga nos keda babuca cada 
bes den grado mayo, ta con e actual 
minister di finansa ta ‘get away’ cu su 
maneho di faya di cumpli cu compro- 
miso y ta haya bendicion di un fraccion 
manso den parlamento cu ta aproba 
hasta proyectonan ilegal di gobierno. 


CFT ta pidi reportahe pero no ta 
haya y tin otro ‘deadline’ atrobe dia 
6 december cu gobierno ta limpia su 
sapato cune. 


Y esaki ora bou di capa di crisis di 
corona a flexibilisa reglanan te cu e 


lastik a rementa. Documentacion riba 
e materia finansiero di pais a bay pa 
Parlamento pero esaki no por mira 
e fayonan cu e bril di palo cu nan tin 
pa keda sin vota pa desaprobacion 
pasobra nan puesto parlamentario ta 
na peliger. 


Naturalmente gobierno ta sobra cen 
riba cierto postnan di presupuesto ora 
mas placa drenta cu gobierno ta gasta 
pasobra e placa extra di belasting cu 
drenta ta bay den caha fuerte cu tripel 
candal. Un punto positivo ta cu a drenta 
mas placa di Omzetbelasting y derecho 
di importacion combina cu un regimen 
di cobransa severo. 


Solamente entradanan di Loon en 
Incomstenbelasting a keda riba mesun 
nivel pasobra hendenan no tin mas 
placa pa paga na belasting. 


Di otro banda gobierno a gasta 10 
miyon florin mas ne campaña pa 
ambtenaarnan sali for di servicio y cu 
menos ambtenaar e gastonan di over- 
time tambe a subi drasticamente. 
Pero esey ta ley di naturalesa. 


Corsou tin un debe Nacional 
di 4325 miyon florin y subiendo 

WILLEMSTAD - Un corto circuito entrega di e aanslag 
definitivo riba balor di un cas di un pareha cu a divorcia a 
pone cu maske titulo di propiedad dje cas tabata riba nomber 
dje muhe, Inspector a duna ordo pa paga e ex esposo e 
restitucion cu a paga di mas na OZB tempo e pareha tabata 
casa ainda. E aanslagnan preliminar no tabata riba nomber 
dje muhe y no por desconta cu su aanslagnan di OZB di 
añanan anterior. Pa colmo Inspectie di Belasting a destrui 
e aanslagnan preliminar y no ta existi mas pa regla cuenta. 
Inspector a splica e señora cu a bay pidi restitucion cu el a 
laga paga e (ex) esposo caba pasobra e aanslagnan tabata 
riba nomber dje homber. Si e muhe ta haya cu ta su persona 
mester a haya restitucion, e tin cu bay corte civil pa pidi 


hues coregi e situacion. Na aña 2018 Inspector a manda 
aanslag pa paga 2400 florin di OZB riba cas dje pareha. 
Esaki a sosode tres aña despues cu e pareha a divorcia na 
2011 pero Inspector a manda cobra e homber aanslag riba 
añanan 2014 y 2015. 
E problema a start ora cu e pareha a bende e cas na 2015 y 
notario a retene 6300 florin na belasting atrasa y a manda 
paga Ontvanger 6300 florin. 
Despues dje divorcio e señora a bay kantoor di Belasting 
pa laga registra e cas riba su nomber y a constata cu e dos 
belasting bieu tabata paga caba. Loke e señora a reclama ta 
cu Inspector tabata sa cu den e acta di divorcio a anota for 
di 2011 cu tur entrada y gasto ta pe señora. 
Hues no tin autoridad pa dicidi riba restitucion di belas- 
ting mas ainda ora cu e aanslagnan tabata riba nomber dje 
esposo. 
Suma summarum e señora a haya solamente 50 florin bek 
di loke el a paga na Griffie. 


Limpiesa di sistema CRIB di 
Servicio di Impuesto ta avansa debidamente 


WILLEMSTAD – Na final di 2021 a realisa un Quickscan pa 
Servicio di Impuesto a base di e asina yama TADAD framework 
di International Monetary Fund (IMF). For di e analisis aki a 
stipula metanan operacional cu mester sirbi pa realisacion di 
e metanan strategico. Un di e metanan strategico ta pa evita 
fayo cerca Servicio di Impuesto. Den e reportahe mensual di 
gerencia di Stichting Belasting Accountants Bureau (SBAB) 
y Servicio di Impuesto (Inspeccion y Ontvanger), e proyec- 
tonan cu mester keda realisa a base di e metanan opera- 
cional ta keda responsabilisa. 


Pa evita fayo cerca Servicio di Impuesto, ta rekeri pa dispone 
di un sistema di CRIB cu ta funcional. Durante e aña aki 
Servicio di Impuesto a ocupa su mes cu diferente proyecto 
cu lo haci posibel pa limpia e sistema di CRIB di un forma 
efectivo y eficiente. Sinembargo, Servicio di Impuesto ainda 
ta encontra diferente reto na momento di pone aanslag. 
Esaki, pa motibo di datonan incorecto of incompleto den e 
sistema. Un gran parti di aanslag ta wordo atende manual 
ainda, locual por trece cune retrasonan innecesario y even- 
tual fayonan. Pa acelera e proceso di limpiesa, Servicio 
di Impuesto ta ricibi sosten di Belastingdienst Caribisch 
Nederland (BCN). 
Pa facilita e efectividad, a compara e datonan di e sistema 
di CRIB di Servicio di Impuesto cu Sociale Verzekeringsbank 
(SVB) y Kamer van Koophandel (KvK). A resulta cu 800 
entidad no ta activo den e sistema di SVB y KvK, pero si den 
e sistema di CRIB di Servicio di Impuesto. A base di e resul- 


tadonan aki a inicia proyectonan nobo pa investiga e desvi- 
acionnan cu a keda constata. Pa por mantene e sistema di 
CRIB actualisa di un forma structural, e grupo di trabou 
encarga cu esaki lo hiba combersacionnan tocante posibel 
sincronisacion di dado entre Servicio di Impuesto, Kadaster 
y Domeinbeheer. Tambe entre Kranshi y KvK lo trata di tin 
intercambio di dadonan similar riba un base periodico. Ainda 
mester hiba combersacion pa cu esaki. 
Actualmente tin diferente proyecto andando den Servicio di 
Impuesto cu e proposito pa mehora e servicio na cliente. 
Un proyecto importante ta pa haci e formulario di declara- 
cion online mas facil pa cliente. E formularionan actual ta 
mucho complica pa cierto grupo, cu ta pone cu e mesun 
fayonan ta keda tuma luga. Esaki ta trece retraso innece- 
sario na momento cu yena declaracion. T 
a duna prioridad pa automaticamente traspasa algun di e 
datonan di impuesto riba ganashi den e declaracion di 2020 
pa e declaracion di 2021. 
Esaki ta un adaptacion relativamente simpel, y asina e 
contribuyente tin menos trabou ora di yena declaracion. 
E adaptacion aki ta den fase di test ainda. Awor cu a saca 
e aanslagnan di IB (Inkomstenbelasting) di 2021 por mas 
pone atencion nan e aanslagnan aki tambe. Ta haciendo 
inventarisacion pa wak cua ‘quick wins’ por implementa 
den e papel di declaracion di IB pa asina evita problema 
na momento cu procesa declaracionnan cu ta incorecto of 
incompleto. Esaki cu mira riba un analisis integral di e papel 
di declaracion di IB. 


Señora divorcia a bay reclama 
pero inspector a laga paga 
restitucion na ex esposo 

SANTA Sacrificio di misa diasabra mainta, 3 
di December 2022 den Kapel di Cas Curason di 
Maria pa 7or (Blue Army) San Nicolas. Na kapel 
di Alto Vista pa 7or. Prome cu Santo Misa ta 
resa Santo Rosario pa 6.15 “Misterio Gososo”, 
despues ta sigui cu Salve Regina. 
Ta invita nos pueblo di Aruba, deboto y fielnan pa 
asisti na e Santa Rosario prome cu Santo Misa. 
Cu Mama Maria entersede pa nos na nos Tata 
Celestial. 


Pa diasabra mainta nos cuminsa trempan cu 
palabra di Dios. 
Cu nos oracion humilde yega na Tata Altisimo. 
Corda enfermonan cu ta den exterior. 
Corda den nos oracion na esnan cu ta sufri na 
Ukraina, y pa soldaatnan cu ta bringa den friu. 
Ban resa pa necesidad di Iglesia Universal, pa 
Papa Francisco, Obispo Luis Secco, tur sacer- 
dote, Diacono y laiconan cu ta hiba e bon noticia 
pa e pueblo di Dios. 
Pa nos Gobernantenan y tur cu ta carga respon- 
sabilidad pa nos pais Aruba. 


Invitacion pa 
comunidad di Aruba 


REVERENDO Pastoor Jozef Pelc, Reverendo Diacono Michael 
Nicolaas y Area Union y Comunion di Parokia Birgen di Fatima 
Dakota ta invita tur grupo di oracion, parokianonan y pueblo di 
Aruba en general na su di 4 Retiro Spiritual di Advent cu lo tuma 
luga diasabra 3 di december cuminsando pa 9:45a.m. te cu 12:30 
p.m. 


Tema: “Bo curason ta un luga caminda e Principe di Paz por 
nace”? Oradornan ta Reverendo Diacono Gilbert Kelly y sra. Nataly 
Simmons. Como cu ta prome diasabra di luna ta cuminsa cu Santo 
Rosario pa 7:20a.m. sigui pa Santo Sacrificio di Misa pa 8.00a.m. 
na honor di nos Dushi Mama Maria. 
Durante Retiro lo pasa collect pa nos ta generoso y pa contribui cu 
mantencion di nos misa. 
Por fabor desayuna na cas. Bin cu Bijbel, Catisashi y papel y pen. 


Alabes ta recorda cu diabierna dia 2 december ta prome diabierna 
di luna. Tin S.S. di Misa pa 7pm cu Adoracion cu Santisimo. Nos ta 
cuminsa cu Santo Rosario pa 6.20pm. 


Boso presencia ta altamente aprecia. 


Prome diabierna y diasabra di luna y Retiro Spiritual 
di Advent na Parokia Birgen di Fatima Dakota 

Fortaleza Pa Famia 


AWENDIA hende kier imita tur cos, y kere den locual no ta berdad, y biba den fantasia, pasobra satanas ta doño di 
imitacion. E cos ta asina serio cu diabel ta pone hende imita un cos cu nan no ta, y hasta acepta, pretende y lucha pa un 
engaño, djis tira un bista riba e asunto di adicion y inmoralidad. 


Anto ora ta trata di humildad, asina ora e ta hole falso, bo ta nota esey, pasobra humildad berdadero ta bini di curason 
y no for di boca, ni tampoco di un actitud extravagante pa hala atencion di hende, pasobra tur hende lo nota cu ta scon- 
demento di orguyo tin. y nada di humildad. 


Awendia e enemigo tin hopi hende gaña bao di e capa di maldad, cual ta pone nan aleha for di Dios su Palabra y su 
Principio y biba den scuridad. (Juan 3;20) 
Pero humildad di curason tin beneficio extraordinario den presencia di Dios. 


Proverbionan 11:2 ta bisa: Ora orguyo bini, deshonor tambe ta bin, ma sabiduria ta cerca e humilde nan. 


Dios ta uza hende humilde. (Isaias 66:2) 
Humildad ta prepara caminda pa gracia di Dios. (1 Pedro 5:5+6) 
Humildad ta preveni furia di Dios. (2 Cronicanan 32:26) 
Dios ta cerca di e hende humilde. (2 Cronicanan 34:27) 
Dios ta guia y siña hende humilde. (Salmo 25:9) 
Dios ta halsa hende humilde. (Salmo 147: 6) 
Dios tin placer den hende humilde. (Salmo 149:4) 
Beneficio di hende humilde ta gracia di Dios. (Proverbionan 3:34) 
Humildad ta un mandato di Dios. (Santiago 4:6) 
Dios ta scucha y responde hende humilde. (Daniel 10:12) 
Hende humilde lo ta grandi den e reino di Dios. (Mateo 18:4) 
E humilde lo wordo exalta. (Mateo 23:12) 


Den Filipensenan 2:7+8 Hesus ta duna gran ehempel di humildad: Ma a bandona Su mes gloria,tumando forma di un 
sirbido, siendo traha den semehansa di hende. Y hayando Su mes den condicion di hende E a humiya su mes, door di 
bira obedecido te na morto, esta morto na un cruz. 


Ta hopi orguyo y mentira ta domina mundo, pero locual hopi hende ta lubida, cu orguyo no tin fundeshi, y ta facil pa un 
orguyoso cay, pasobra Dios no ta respalda nada caminda orguyo ta wordo practica. 


Ora algo crece haya fama pa medio di humildad falso y orguyo, asina berdad bini den su banda, e ta sinti su mes descubri 
y ta cuminsa lanta tur sorto di argumento pa sobrevivi, pero den Proverbionan 6:16-17 ta mustra cu Dios ta odia orguyo. 


Orguyo ta un pica, cu ta pone hende rebeldia y lanta contra Dios, orguyo ta pone hende falta respet, y no tin temor di 
Dios,pasobra ora orguyo ta domina bida di hende ta nifica cu enemigo su presencia t’ey den e bida. 
Ta existi orguyo positivo manera den deporte, studia na scol etc., pero asina e orguyo ta identifica su mes cu halsamento 
di bo mes, sin tene cuenta cu Dios, bo orguyo ta peligroso. 


Tipo di orguyo asina ta lanta e ego di un persona y pone pensa solamente riba su mes y no ta tene cuenta cu interes di 
otronan, ni tampoco tin temor di Dios.( 2 Timoteo 3:1-9) 
Dios ta spierta nos di esey pa e tempo cu nos ta bibando den dje awor aki, cual ta tempo trabahoso. 
Tur porta ta habri pa hende humilde di curason, tur oportunidad ta bon bini, pasobra Dios conoce e curason humilde, y 
un persona humilde ta stima door di Dios, y ta deseo di Dios pa uza e persona pa Su honra y gloria. 


Sinceramente, Pastor Marcel Balootje 


Den presencia di dios, no tin luga pa humildad falso 

Every life is noted and is cherished, 
and nothing loved is ever lost or perished. 


Bo a gara nos, ora nos a cai, E heroe di nos infancia y tambe 
di nos bida. 
Tur ora cu nos pensa riba bo, 
Nos curazon ta yena cu orguyo 
Aunke semper nos lo haña bo falta, 
Nos sa cu bo lo ta na nos banda 
Den alegria y tristeza, 
Nos sa cu bo lo ta cuidando nos, 
Sogega na Paz Tata, Te oro. 
Cu hopi pena pero conforme boluntad di Dios, 
nos ta anuncia fayecimiento di nos ser keri: 
Eric Ruben Arends 
Cariñosamente yama: Roy, Chuki 
*28-12-1956 - †28-11-2022 


Na nomber di su mayornan: 
† Bruno 
†Simona (Simiona) Arends-Martis 


Compañera di bida: 
Erica “Ica” Tromp 


Yiunan: 
Jessica Arends 
Erica Eliana y Miguel Funez Alvarez-Arends 
Merelyn y Johnoton Nicholls-Arends 
Eric B. Arends 
Nietonan stima: 
Gianluca Ruiz, Mia Nicholls, Celine Funez, Ciële Funez 
Manera nieta 
Jillianne Nicholls 
Rumannan: 
Francisco “Pacheco” Tromp y Famia 
†Glenda Brito-Arends y Famia 
Melva Zaandam-Arends y Famia 
Joan (Susan) Arends y Famia 
Maria (Isora) Arends y Famia 


Tur sua y cuña nan, sobrino y sobrina nan, primo y prima nan, 
de mas famia, amigo bisiña y conoci nan, 
Ex Colega nan di Albo Aruba y Arubaanse Wegenbouw 


Demas famia nan: Arends, Martis, Tromp, Dijkhoff, Solognier, 
Zaandam, Brito, Martinus, Orman, Marquez, Korsen, Trimon, 
Lacle, Donata, Blanco, Henriquez, Augusta, Oduber y Arridell 


Nos disculpa si den nos tristesa nos por a lubida algun nomber. 


Ta invita pa acto di despedida cu lo tuma lugar diasabra 3 
di December 2022 di 2’or pa 4’or di atardi na Aurora Funeral 
Home. 
Sigui pa acto di cremacion cu lo tuma lugar den ceno di 
Famia. 
Despues di entiero lo no ricibi bishita di condolencia na cas. 
Despensa si den nos tristeza nos por a lubida algun nomber di 
famia. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Leonida Lucia 
Hurtado Rodriguez-Willems 
*22-04-1949 - †27-11-2022 


Na nomber di su: 
Casa: Andres Isidro Hurtado Rodriguez y famia 


Yiu: Lidwina L. Schwengle y partner Kevin Leito y famia 


Nietonan: Lia-Ihrée Leito, Daphne- Léona Leito 


Rumannan: 
†Victoriano Willems y younan 
†Eduviga Maduro-Willems y yiunan 
†Marcial Willems y yiunan y famia 
†Libia Flanegin y casa, yiunan y famia 
†Julita y yiunan y famia 
†Imarina y Jacinto y yiunan y famia 
Vanita Willems y †Eloy Dirksz y famia 
Rolando Willems y yiunan y famia 
Pedro Dirksz y yiunan y famia 


Tata di su yiu: 
Mario Donald Schwengle y famia 


Tanta y omoan, primo y primanan, sobrina y sobrinoanan, 
Ihanan, bisiñanan, swa y cuñanan, ex-coleganan di Total 
Cleaning, Setar y Wegenbouw 


Amiga di cas: Lucia Laclé 


Demas famia: 
Willems, Hurtado, Schwengle, Leito, Maduro, Carolina, 
Flanegin, Kelly, Koolman, Paulette, Warnet, Jacapucci, Croes, 
Danja, Dabian, Albertsz, Thiel, Dirksz, Lugo, Nogera, Werleman, 
Wester, Rafini, Jacobs, Beljaars, Van Beek, Van der Biezen, 
Winklaar, Penja, Almary, Giron, Wever 


Acto di entiero lo tuma lugar diasabra 3 di December 2022 na 
Aurora Funeral Home di 9:00 pa 11:00 di mainta, despues lo 
Sali pa Santana catolico na Sta. Cruz. 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu honda pena pero conforme cu Dios su boluntad nos ta anuncia 
fayecimento di nos ser keri: 


Sra. Rosalinda 
Maduro-Kock 
*16-01-1941 - †27-11-2022 
Viuda di Candido Maduro 


Na number di su: 
Unico yiu: Marlene Maduro 


Unico nieta: Roseidys Primera y Christiaan Menningh na Hulanda 


Ruman: Sixta Kock 


Sobrina: Dyanella Thijzen 


Sobrino: Anthony Thijzen 


Swa y cuñanan: 
Cornelis Maduro y famia 
Buchi Maduro 
Maria Maduro 


Un danki na Stichting H.O.P.E 


Comer y compernan, bisiñanan y demas famia Kock, Maduro, 
Primera, Menningh, Thijzen, Thijsen, de Kort, Dongo, Regales, Figaroa 
y Rodriguez 


Nos disculpa si nos por a lubida di menciona algun famia. 


Ta invita pa e acto di despedida cual lo tuma lugar diahuebs 
1 di December 2022 di 9:00 pa 11:00 di mainta, sigi pa e acto di 
cremacion cu lo tuma lugar den seno di famia. 


Nos ta lamenta cu despues di entiero nos no por ricibi bishita di 
condolencia na cas. 


“Dios ta amor... y amor ta Dios, maske mi no ta na e mundo aki, tur 
dia lo mi ta banda di boso Curazon, mi por stens di loke Señor ta 
hasi” 
Salmo 33 


Cu dolor na nos curason, nos ta participa fayecimento 
inesperadamente di: 


Domingo 
Encarnacion Heredia 
Cariñosamente yama “Mingo” 
“El librito de la Bachata” 
*28-01-1977 - †27-11-2022 


Acto di entiero lo wordo anuncia despues 


Un bon mama no ta fasil pa haña; 
E ta bal mas cu un piedra precioso. 
E ta lanta marduga pa duna su famia di come; 
Su mannan nunca ta sosega. 
Tin hopi mama bon, pero niun no por iguala bo. 
(Prov.: 31) 


Cu profundo tristeza, pero conforme cu boluntad di Dios 
Nos ta participa fayecimento di nos kerida Mama, Wela, Bisa-wela, 
Ruman, Tanta y Prima stima: 


Margarita Werleman-Maduro 
miho conocí como: Mayo, Mama of Tantan, 
Vda. di Rosario (Ro) Werleman 
Salida di Solo: 23 di December 1933 
Bahada di Solo: 29 di November 2022 


Acto di entiero lo wordo anuncia despues. 


Gradicimento y Invitacion 


Na nomber di Delfina Kelly-Ras, yui nan y demas famia, nos kier a 
gradici tur esnan cu di un of otro manera a mustra atencion na ora 
di fayecimento y entiero di nos casa, tata, welo stima: 


Eduardo Kelly 
Mihor conoci como Do of Kelly 
Cariñosamente yama Papa Do 


Na tur esnan cu a yama, pasa na cas of 
whatsapp, un danki di curason. 


Un danki na demas famia, 
bisiña y conocir nan cu a compaña nos 
den e momento nan dificil aki. 


Danki na Ennia, Kong Hing, Botica di Servicio, 
Weng Long Yu y famia, Rufino Kelly y famia pa nan bunita krans. 
Un danki special na tur esnan cu a atende nos defunto stima y 
tambe na personal di Aurora. 


Boso atencion tabata un gran consuelo pa nos. 


Alaves nos kier a invita famia, bisina y conocir nan pa 3 Santo 
Sacrificio di misa na Inmaculada Concepcion na 
Santa Cruz: 
Diaranson 30 di november 2022 pa 7.00 anochi 
Diasabra 3 di december 2022 pa 7.00 anochi 
Dialuna 5 di december 2022 pa 7.00 anochi (misa di 8 dia) 
Despues di misa di 8 dia tin resamento na cas. 

Juan:11:25-26 


Cu hopi tristeza na nos curason, nos ta anuncia fayecimento di: 
Sra. vda Julia 
Kelly- de Cuba 
cariñosamente “Majuju” 
*28-10-1931 +23-11-2022 


Nomber di su: 
Casa: 
†Pedro Kelly 


Yiunan: 
Bernadeta y esposo Ignacio Gomez 
Sonia Schwengle y †Mario Schwengle 


Nieta(o)nan: 
Maria Teresa y Sunju (Sunny) Ramchandani 
Raul Gomez 
Shahaira Schwengle 
Griselda Gomez 
Sorayma Natalie Schwengle 
Alexander Gomez 
Joshuë Schwengle 


Mescos cu nieta: 
Erica Ocando 


Manera un nieto: 
Aldrin Boekhout 


Bisanieta (o): 
Shaindra Boekhout 
Shiandra Boekhout 
Chirag Ramchandani 
Shandrick Boekhout 
Divya Ramchandani 
Michaelangelo Gomez 
Michaiel Gomez 
Siomarie Schwengle 
Luisa Gabriela Gomez 
Migiel Gomez 


Tataranieta: Amara Palm 


Swa: Nicasio Kelly y famia 
Su ihanan, comer y compernan 
sobrina(o)nan, prima(o)nan 
Su ex-coleganan di La Linda 
Bisiñanan 


Demas famia: 
De Cuba, Kelly, Gomez, Schwengle, Ramchandani, Boekhout, 
Pontilius, Leest, Franken, Ruiz, Webb, Tromp, Oduber, Arends, Farro, 
Orman, Palm, Boekhoudt, Ocando 


Demas famia na Curacao: Koense, Pauletta, Welvaart, 


Nos ta invita un y tur na acto di entiero cual lo tuma lugar na Aurora 
Funeral Home diahuebs 01 di December 2022 di 2’or pa 4’or di 
atardi. 


Despues ta sali bai Santana na Paradera. 


Nos disculpa si den nos tristeza nos por a lubida un persona. 


Tur loke ta skirbi den Santo Scritura, ta pa instrui nos. Nos ta haya speransa 
pa medio di e fortaleza y e consuelo cu e ta duna nos. E ta yuda nos biba 
den harmonia, conforme ehempel di Cristo Hesus. Pa asina tur hunto den 
un solo bos alaba Dios, Tata di nos señor Hesus Cristo. 
Romanonan 15 


Cu inmenso tristeza, pero hopi agradecido pa tur locual el a significa pa 
nos, nos ta anuncia fayecimento di nos 
Yiu, ruman, tanta stima 


Seferina J. G. Dijkhoff 
Mihor conoci como “RINA” 
*4 Mei 1983 - † 11 November 2022 
Na nomber di su: 
Mayornan: Frank James Dijkhoff 
Mireya Dijkhoff- Hayer 


Yiunan Stima: Lariënne 
Sarah Rebecah S. 


Ruman: Frank James Jr., yiu Jayzion y prometida Carlina v/d Vliet 


Compañero y tata di su yiunan: Larry Gomez 


Tantanan: Reina y Tony Petrocchi- Dijkhoff y famia 
Judith Dijkhoff y famia 
Gracy y Junior Garcia- Dijkhoff y famia 
Ondina Dijkhoff 
Ozbeida y Richard Paesch- Dijkhoff y famia 
Astrid Webb y famia 


Omonan: Jessy Dijkhoff y famia 
Johnny y Lientje Dijkhoff- Maduro y famia 
Humphrey y Editha Hayer Reales Acosta y famia 


Tantanan grandi: 
Elda Brete- Petrocthi y famia 
Agnes Croes- Petrocthi y famia 
Omira y Roy Mansell 
Alicia Petrocchi 
Neida Pimentel 


Primonan: Jerminha, Jermin, Jayburtt, Gilly, Zaïro, Richwald, Kevin, Joshue, 
Jadyne, Shajaira, Junior, Reynold, Nadine, Rocio, Rosalinda 


Best Sis: Mel Gomez 
Bon amiga: Nelva Geerman 


Famianan, amigonan, amigonan na hulanda y conocirnan, hopi pa 
menshona. 


Su Amiga y Colegana di Huize Maristella. 


Demas famianan: Dijkhoff, Hayer, Gomez, Maduro, Petrocchi, Garcia, 
Paesch, Semeleer, Petrocthi, Webb, Orman, Tromp, Kelly, Filé, Reales 
Acosta, Brete, Croes, Werleman, Jacobs, van Balen, Trinidad, v/d Vliet, 
Marquez, Martis, Janga, Mansel, Kirindongo, Beukenboom 
Pimentel, Ras, Rasmijn, Roa, Santos do Nacimiento, Arends, Caster, v/der 
Biezen, de Cuba, Marrug 


Ta invita famia, amigo y conocirnan pa asisti na acto di Condolencia y 
Entiero di nos Rina Stima. 


Acto di condolencia y despedida lo tuma lugar riba diahuebs 01 di 
december 2022 di 2or pa 4or di atardi na Royal Funeral Home. Cremacion 
lo tuma lugar despues. 


Na luga di flor of krans lo tin un caha disponibel pa donacion pa un bon 
causa. Disculpa nos si den nos tristeza nos por a lubida un of otro miembro 
di famia. 


Nos ta lamenta cu despues di entiero nos no por ricibi bishita di 
condolencia na cas. 

“Y nos tur sa cu den tur cos 
Dios ta traha pa e bon di tur hende cu ta stim’e” 
Cu inmenso dolor na nos curason, pero conforme 
cu Dios su boluntad, nos ta anuncia fayecimento di: 


Hector Mario 
(Tico) Quilotte 
Aruba, *24-11-1941 - †24-11-2022 


Na nomber di su pareha: 
Shirley Jacobs 


Yiunan di su pareha: 
Mieke v/d Naar-Jacobs y famia , 
D’mitri Jacobs y famia, 
Samara Rafael-Jacobs y famia, 
Fernando 


Su rumannan: 
Vda. Prudencia (Nora) Maduro-Zievinger 
†Hildo Quilotte 
† Rudolf (Dolfi) Quilotte y esposa Anje van Brederode 
†Emeterio Antonio (Tjel) Quilotte 
†Alcides (Chido) Quilotte y esposa Julieta de Cuba 
Yvette Quilotte 
Ivonne Quilotte y esposo Harold Pereira 


Sobrino- y sobrinanan: 
John Maduro y famia 
Giovanni Maduro y famia 
Michael Maduro y famia 
Marlon Quilotte y Beatriz (Bea) y famia 
Lucien Quilotte 
Aschia y Vinod Daswani-Quilotte y famia 
Yelsomine Quilotte y yiu 
Giovanni y Chantal Quilotte-Gutersohn y famia 
Melvin Quilotte y Jhosmery Bracho Arrieta 
Joelle Quilotte y yiunan 
Vanessa Quilotte y yiu 
Indra Pereira y yiu 


Cuña- y suanan: 
Yvonne Croes, Vda. Betty de Freitas-Jansen, Vda. Sita Angela- 
Jansen y famia, Vda. Mary Wever-Jansen y famia, Frans Jansen y 
famia, Chai Jansen y famia, Andres Jansen y famia 


Primo-, prima- y ihanan: 
Quilotte, Odor, Emers, Arends, Ridderstap, Grijt,Vos, Loefstok, 
Scharbaay, Camacho. 


Demas famianan: 
Quilotte, Jacobs, Maduro, van Brederode, Croes, de Cuba, Jansen, 
Anthony, Pereira, Toppenberg, Bermudez, Antonio, Jeand’or, 
Rodriguez, Rivadeneira, Becker, Franca, Luidens, su amigonan di 
Centro di Bario Playa Pabou, Grupo Monarca 60+, Biba Bida Cruz 
Cora, Organisador- y integrantenan di Nochi di Bolero, tur musico y 
cantante cu Tico a considera su amigonan durante su trayectoria 
largo como Cantante Bolerista di Aruba y tur ex-coleganan di Post 
Aruba. 


Nos ta pidi nos disculpa si den nos tristesa nos por a lubida un of otro 
nomber. 


Ta invita pa e acto di condolencia y despedida na Aurora Funeral 
Home, diabierna, 2 di december 2022 di 1’ or – 4’ or p.m. 
Cremacion lo tuma lugar despues den seno di famia sercano. 


‘.. Pasobra mi ta convensi cu ni morto, ni bida, ni angelnan, ni 
principadonan, ni cosnan presente, ni cosnan futuro, ni podernan, ni 
haltura, ni profundidat, ni ningun otro cos crea, lo por separa nos for 
di e amor di Dios 
cu ta den Cristo Jesus nos Señor ..’ 
Romanonan 8:38-39 


A bay sosega serca Señor: 


Barbara 
Figaroa-Simileer 
Cariñosamente yama ‘Baita of Tanta Baita’ 
*04–12–1930 - 25–11–2022 


Na nomber di su: 
Esposo: Juan Figaroa 


Mescos yiu: Louis & Cathy Figaroa y yiunan 
Shahayra & Ramsey Willems-Figaroa y yiunan 
Lisandra & Louis Figaroa 


Mayornan: Juan Gregorio Simileer 
Leonora Simileer-Jacobs 


Rumannan: 
Joanna & Nicolas Figaroa y famia 
Epifanio & Eduvigis Simileer y famia 
Pablo & Francisca Simileer y famia 
Reymundo & Severina Simileer y famia 
Maria & Jose Roza-Simileer y famia 
Marco & Juana Simileer 
Francisca & Pablo Wouter-Simileer y famia 
Altagracia Simileer y famia 
Jose & Clarita Simileer y famia 


Su subrina stima: Elvira & Michael Maduro y famia 


Demas subrino- y subrinanan 
Primo- y primanan 


Swa y cuñanan: 
Teresita & Stefanus Figaroa y famia 
Juana & Marco Simileer 
Ana & Esteban Tromp y famia 
Lodewika & Gregorio Tromp y famia 
Aurora & Mario Oduber 
Filomena & Casiano Tromp y famia 
Luis & Maria Figaroa y famia 


Demas famia na Aruba, Hulanda, Merca y St. Croix: 
Simileer, Figaroa, Willems, Jacobs, Roza, Wouter, Peña, Ruiz, Franken, 
Arends, Farro, Giel, Perez, Henriquez, Fingal, Bernabela, Sprock, 
Tromp, Paesch, Christiaans, Zarabia, Guzman, Torres, Joseph, Zondag, 
Everon, Dania, Orman, Hernandez, Doedens, Espítia, van der Biezen, 
Briesen, Rosario, Miranda, Wortman, Maduro, Croes, Kock, Kelly, 
Boekhoudt, Werleman, Jansen, Semeleer, Lopez, de Cuba, Guedez, 
Polanco. 


Un gradicimento special na tur empleado di Cas Cristelle. 


Acto di entiero lo tuma lugar diasabra 3 di december 2022 for di 
9’or pa 11’or di mainta na Royal Funeral Home y despues lo sali pa 
Santana Catolico na Noord. 


Disculpa nos, si den nos tristesa nos por a lubida algun famia of 
conocir. 

AWEMainta 
Diahuebs, 1 December 2022 


